
Din nou la drum 


În urmă cu șapte ani (21 septembrie 2002), se înfiinţa, la 
Centrul Cultural Pitești, Clubul de Istorie Armand 
Călinescu, având ca obiectiv stimularea dezbaterilor și 
cercetării științifice în domeniul enunțat. Auspiciile se 
dovedeau optimiste din cel puţin trei puncte de vedere. 

Bunăoară, patronul spiritual, Armand Călinescu (1893- 
1939), născut la Pitești, este, pentru conștiința naţională, una 
dintre cele mai importante personalități ale României 
interbelice. Totodată, în reședința Argeșului se află Centrul 
de Studii și Păstrare a Arhivelor Militare Istorice, care 
dispune de un portofoliu deosebit de amplu, deschis 
investigațiilor publice. De asemenea, în 2002, se înfiinţa, ca 
entitate distinctă la Universitatea din Pitești, Facultatea de 
Istorie, Filosofie, Jurnalism, astăzi, Facultatea de Științe 
Socio-Umane. Specializarea Istorie exista la Facultatea de 
Litere din 1997, iar primii absolvenţi din Pitești își începeau 
cariera în 2001. 

Concomitent, s-a decis editarea, periodic, a revistei 
Restituiri Pitești, unde vom regăsi de-a lungul timpului, 
concluzii formulate în urma cercetărilor întreprinse de tineri 
istorici ai Argeșului,  oglindind, mai ales, 
contemporaneitatea. Iniţial, director a fost colonelul dr. 
Cornel Carp, comandantul Centrului de Studii și Păstrare a 
Arhivelor Militare Istorice General Radu Rosetti. 


Prof. Marius CHIVA 


Redimensionarea revistei s-a făcut în 2003, Serie Nouă, 
24 de pagini, apoi, 32 de pagini, redactor-șef, Marius Chiva. 
În 2006, director a fost profesorul Ion Nania (1934-2009), 
iar în 2007, tânărul și entuziastul publicist Narcis Ionuţ 
Gherghina (1979-2008), pregătit la școala istoriografiei din 
Pitești. Ne bucură faptul că atât Clubul Armand Călinescu, 
cât și revista Restituiri Pitești sunt notificate în recenta 
sinteză Pitești 620. Memento (p. 343-344), alături de alte 
valoroase enunţuri ce reliefează viaţa spirituală a urbei, 
existând perspectiva înscrierii acestora în Enciclopedia 
Argeșului și Muscelului. 

După o pauză de aproape doi ani, Restituiri revine în 
panoplia literaturii de profil, având la conducere o echipă 
care dorește să amplifice tematica și conținutul programului 
editorial. Numărul actual este consacrat, prevalent, împlinirii 
a două decenii de la evenimentele revoluţionare din 
Decembrie 1989, derulate în Pitești. Se adaugă alte articole 
referitoare la domenii convergente sensului prestabilit. 

Prin demersul nostru, încercăm să contribuim la 
diversificarea modalităţilor de informare a cititorilor 
interesați de autentificarea, prin surse documentare 
plurivalente, a fenomenologiei istorice. 

20 de ani de 


elle) În lee 





la Revoluția 


română din Decembrie 1989 
Am fost atunci, acolo... 


Mă numesc Enăchescu Eleodorus Septimius, sunt născut 
pe data de 29 noiembrie 1966 în comuna Ștefănești, judeţul 
Argeș, român, de religie ortodoxă, și locuiesc în Pitești, str. 
Aleea Oituz. 

În luna decembrie 1989 eram angajat la Întreprinderea 
“Textila” - Pitești, în funcţia de pompier. Aflasem despre 
evenimentele de la Timișoara prin intermediul postului de 
radio “Europa liberă”. În noaptea de 20/21 decembrie 1989 
am confecţionat mai multe manifeste formate din litere 
decupate din ziare, pe care le-am împrăștiat prin oraș (le 
băgam seara sub ușa de intrare a magazinelor, după ora de 
închidere) și prin cartierul Prundu, la Gară și la blocurile de 
pe str. Smârdan. La Prundu, la Complexul alimentar, am 
răspândit manifeste anticomuniste și pe zidul și geamurile 
alimentarei am scris cu vopsea lozincile “Jos Ceaușescu!” 
“Jos Comunismul!” și “Libertate — Timișoara!”. Manifestele 
erau confecționate de mine, de profesorul de filosofie 
Constantin (Cornel) Postolache, de Florin Georgescu, 
pictorul Gimi (Florescu, probabil) și fratele meu. Ne-am 
împărțit în două echipe, pentru a acționa mai eficient. Una 
dintre echipe era formată din pictorul Gimi, profesorul 
Cornel Postolache și eu; cealaltă, din Florin Georgescu și 
Claudiu Enăchescu. Prima echipă, din care făceam și eu 
parte, a acţionat în zona Gară-Depou, Prundu, iar cealaltă, în 
zona Centru, Nord și Găvana. 

În noaptea de 20/21 decembrie 1989, eu și echipa mea am 
acționat în zona Depou, Prundu, Gară. După ce am lipit niște 
afișe-manifeste în stațiile de autobuz de la Gară și Autogară, 
și pe ușile scărilor din blocurile din fața Gării, ne-am 
deplasat la complexul alimentar din Prundu. Eu cu Gimi 
mergeam înainte, iar profesorul Cornel în urma mea, la 15-20 
de metri. EI era bine îmbrăcat și cu o geantă diplomat în care 
avea “materialele” subversive. Luasem această măsură de 
prevedere pentru că deja în oraș începuseră să patruleze 
patrule mixte, formate din milițieni și gărzi patriotice, de 
regulă o patrulă fiind formată dintr-un miliţian și doi 
luptători de la gărzile patriotice. După ce am ajuns la 
complexul comercial Prundu, am lipit afișe în scările 
blocurilor și le-am băgat pe sub ușile magazinelor, am 
început să scriem cu vopsea verde pe geamul alimentarei 
“Jos Ceauşescu!” și “Libertate — Timișoara!”, Cornel a dat 
alarma, la faţa locului sosind mai multe echipaje de miliție, 
printre care se aflau și căpitanii Darie, “bătăușul”, și 
Stănescu, “Viteză”, maiorul Dinu, aceștia fiind spaima 
orașului Pitești. Eu, împreună cu profesorul Cornel 
Postolache, am reușit să scăpăm prin fugă, dar cadrele de 
miliţie au reușit să-l prindă pe pictorul Gimi, care se 

refugiase pe acoperișului blocului care avea la parter 
alimentara. Am ajuns acasă mergând pe actualul platou 
Prundu, pe varianta Prundu-Craiovei, am trecut întâi pe la 
profesorul Postolache, care locuia în J-uri; după ce am vorbit 
cu el, mi-am anunţat mama și fratele, cu care locuiam, în 
blocul AS, cartierul Războieni, de ceea ce se întâmplase, și 
am luat hotărârea de a fugi la București pentru a mi se pierde 
urma. Am stat pitit în fața blocului, într-o scară din imobilul 
care este în fața Miliției Municipale (Războieni), când am 
văzut mai multe „Dacia“ negre și mașini ARO care au venit 
la sediu, probabil să-l ia pe Gimi. Ulterior am aflat că echipa 
ofițerilor care veniseră să-l ridice pe Gimi era condusă de 
căpitanul Ciocănea. Acest lucru l-am aflat câţiva ani mai 
târziu, de la șeful biroului “Pază și Ordine” de la Miliția 
Municipiului Pitești și în același timp șef al plutonului de 
intervenţie cască-scut. În acea noapte a venit la sediul 
Miliției și colonelul Diţă, zis “Moșu”, șeful Securității. 
Dimineaţa am plecat la București, ajungând în Capitală în 
jurul orei 8. Am fost la un prieten, unde m-am odihnit până 
la ora 12, apoi am ieșit la plimbare spre centru, voind să 
merg la Biserica Sf. Gheorghe Nou (sau Sf. Vineri), lângă 
Piaţa Unirii. În jurul orei 13, auzind gălăgie și observând mai 
multe grupuri de persoane care veneau spre Piaţa Unirii cu 
pancarte rupte, am urcat pe bulevard, ajungând la Piaţa 
Universităţii. Aici am observat mai multe persoane mai în 
vârstă pe trotuar, care ocupau și puțin din carosabil, care 
scandau lozinci anticomuniste și antidictatoriale, pe partea 


d— 


cu hotelul “Intercontinental”, iar pe partea cu Universitatea 
(respectiv “la fântână”) aflându-se persoane mai tinere, 
respectiv studenți. În jurul orei 14, dinspre Institutul de 
Arhitectură de pe str. Batiștei au sosit mai mulți soldaţi, 
îmbrăcaţi în uniforme kaki, cu petliţe albastre, printre care se 
aflau și milițieni și care au început să împingă manifestanţii 
spre Piaţa Romană, apoi soldaţii și au format un cordon în 
dreptul Sălii Dales, la circa 15 metri în fața mea și a 
manifestanților. La un moment dat a apărut o fată blondă, cu 
părul lung, îmbrăcată într-o pereche de blugi și o geacă 
bleumarin de fâș, care avea braţul plin de flori și pe care a 
început să le împartă manifestanţilor, dar și soldaţilor, 
spunându-le totodată: “Nu trageţi în noi, și voi sunteți 
români!”. După două-trei minute, din spatele cordonului de 
soldaţi a ieșit un civil înalt îmbrăcat într-un pardesiu lung, 
care a lovit-o pe fată cu pumnul în figură, aceasta căzând pe 
caldarâm. Au mai apărut trei-patru civili din cordonul 
milițienilor care au tras-o pe fată de pe caldarâm în spatele 
cordonului lor. Noi, manifestanţii, am început să huiduim și, 
la îndemnul Bădiei Ernest Maftei și a doctorului 
Simionescu, care erau un fel de lideri ad hoc, am reușit să 
rupem cordonul soldaţilor și al milițienilor și să recuperăm 
fata lovită. Aceasta avea arcada spartă și sângera din 
abudenţă și pe nas. La scurt timp după acest incident, soldaţii 
ne-au împins puternic până la Piaţa Romană, în cordon 
aflându-se și civili cu alură de sportivi, probabil de la 
batalioanele de intervenţie ale Securităţii. La ora 15-15,30 
ajunsesem în scuarul de la Piaţa Romană și în dreptul 
ASE-ului, cordonul de soldaţi și milițeni se afla de-a lungul 
carosabilului până la coloanele de la Romană. În jurul orei 
16, acest cordon s-a retras spre Universitate, noi avansând 
din nou pe bulevard până la Univesitate. În jurul orei 16,30, 
un TAB a intrat prin mulțime pe partea hotelului 
“Intercontinental” şi s-a îndreptat spre Piaţa Romană. În 
jurul orei 17-17,10 au sosit, venind dinspre Piaţa Unirii, 
două autospeciale de pompieri de culoare roșie și una de 
culoare argintie care au început să împroaște apă cu tunurile 
asupra noastră, a manifestanţilor. Cele două autospeciale de 
culoare roșie (APCA) au pătruns primele în mulțime, cu o 
viteză de circa 20-30 km pe oră, iar în spatele lor, 
ATI-SR-ul, care împroşca apă cu tunul, chiar între cele 2 
APCA-tunuri. 








Atunci noi, manifestanţii, am luat bucăţi de caldarâm și 
sticle de la restaurantul “Dunărea” și am început să aruncăm 
spre mașinile de pompieri, încercând să le oprim. Ne-am 
urcat pe mașini și le-am luat furtunurile din bancheți, după 
care mașinile au părăsit zona. Eu și mulţi manifestanți am 
fost udaţi leoarcă, până la piele. În jurul orelor 17-18, dinspre 
Piaţa Romană au sosit patru taburi de armată, care s-au 
poziționat pe carosabil în dreptul Sălii Dalles, cu faţa spre 
Piaţa Universităţii. Simultan au apărut și cordoane ale 
forțelor de ordine îmbrăcate în combinezoane de culoare 
neagră, dotate cu căști albe de protecție, scuturi și bastoane. 
S-au poziționat în faţa cordoanelor de soldați. Am format o 
baricadă pe bulevardul Magheru, în dreptul străzii Batiște, 
lângă “Intercontinental”. Baricada a fost formată din două 
basculante puse de-a curmezișul străzii, iar în margine, două 
dubiţe tip TV. Printre aceste autovehicule au fost puse 
containere de gunoi, mese și scaune de metal de la 
restaurantul “Dunărea”, de pe terasă. Pe la 20,30 au apărut 
iar alte autospeciale de pompieri, care au început să 
împrăștie apă cu tunurile, cu intenţia de a sparge cordoanele 
noastre, ale manifestanţilor. De această dată, mașinile de 
pompieri au intrat cu viteză mai mare în manifestanți, fără 
însă a răni pe cineva. Unii dintre manifestanți s-au urcat pe 
una dintre autospeciale și au spart parbrizul acesteia, 
agresându-i pe militarii care erau în cabină. După 
aproximativ șapte-opt minute, autospecialele de incendiu s- 
au retras cu greu. În jurul orei 21 s-au tras câteva focuri de 
armă în plan oblic, probabil ca avertisment, focul fiind 
executat din spatele cordonului de militari. Precizez că în 
timpul manifestaţiei de la Universitate i-am văzut și pe 
piteștenii Alexandru Ştefănescu și Nicolae Decebal. Când a 
început să se tragă asupra noastră, am fugit pe strada Batiștei 
spre Ambasada Americană și spre farmacie. Încercând să ne 
cățărăm pe gardul Ambasadei SUA, am fost împinși și loviți 
de soldaţii americani care ne împiedicau să sărim gardul pe 
teritoriul ambasadei lor. Atunci mulțimea înnebunită de frică 
a început să fugă pe stradă, fiind urmărită de forțele de 
ordine și civili - pe care îi prindeau, îi băgau în dube ale 
Miliției. Îmi amintesc de Dumitru Dincă - acesta, cocoțat pe 
un stâlp, striga la noi să nu cedăm în fața coloanelor de 
miliţie - de Dan Iosif, care vorbea la portavoce, doctorul 
Ștefănescu etc. Cu greu am ajuns la Gara Basarab, fiind oprit 

și legitimat de două patrule până să ajung la gară. De acolo 
am luat trenul spre Pitești, ajungând acasă pe 22 decembrie, 
la ora 3 dimineaţa, mergând acasă pentru a mă odihni. 
Dimineaţa, în jurul orei 10,30, am ieșit în centrul orașului, 
pentru a observa starea de lucruri. M-am întâlnit cu Decebal 
Nicolae, pe care îl cunoșteam din copilărie (mama sa îmi 
fusese dirigintă în clasele VII-VIII, iar tatăl său, director la 
Școala Generală Nr. 17). În centrul orașului domnea o stare 
de încordare teribilă. În parcarea de la “Muntenia” erau trei 
echipe mixte de milițieni și gărzi civile, iar pe Strada Mare 
se aflau câte șapte-opt patrule mixte care legitimau și 
interziceau formarea de grupuri de mai mulți cetăţeni. În faţa 
Teatrului de Păpuși “Așchiuţă” ne-am întâlnit cu Doru 
Hotăran Pop, subinginer la Dacia Pitești, pe care îl 
cunoșteam de la baza sportivă “Progresul”, unde dânsul 
activa ca antrenor de haltere, unde eu practicam judo sub 
antrenoratul lui Alexandru Babacov, care era bun prieten cu 
Doru Pop. La ora 11,13-11,30 a venit știrea că generalul 
Milea s-a sinucis. A început agitația în rândul patrulelor 
mixte de miliție și luptători ai gărzilor patriotice. Am început 
să ne agităm și noi și să vorbim (discutăm) în gura mare că 
a început represiunea. În maximum 30 de minute după 
această știre a venit în fugă dinspre complexul comercial 
“Fortuna” și, căzând în genunchi în faţa noastră, a strigat: 
“Fraţilor, a fugit Ceaușescu! Am scăpat de comuniști!”. 
Atunci, în mod spontan, s-a format un grup de circa 20 de 
persoane care am început să strigăm lozinci împotriva lui 
Ceaușescu și a regimului comunist. În parcare a avut loc un 
incident. Un fost ospătar de la “Muntenia”, Marian 
“Ttalianu”, a început să-l huiduie pe Ceaușescu și să strige la 
milițieni să plece, dar a fost bruscat de o patrulă mixtă. El a 
început să se smucească din mâinile lor. Atunci, grupul 
nostru format ad hoc l-am eliberat și patrulele au fugit în 
spatele Casei Armatei. Spontan, am luat hotărârea de a ne 
deplasa la Comitetul Municipal PCR (actuala Primărie). 
Ajungând acolo, Toma Marian “Pompieru” s-a suit în cârca 
lui Marlais (Cornel Tănăsoiu) și a mea (Eleodorus 
Enăchescu) și a spart cu tocul pantofului său drept 
pancardele de sticlă cu însemnele oficiale ale organizaţiei de 
partid. O parte din grup a ocupat Primăria, iar cealaltă parte 
a grupului am hotărât să mergem la Comitetul Judeţean PCR 
(Casa Albă), să o ocupăm. Ne-am oprit la Librăria 
“Eminescu” de unde am scos cele două steaguri din vitrină, 
cel al PCR, căruia i-am dat foc, și pe cel al RSR. Şefa 
magazinului ne-a rugat să nu spargem geamurile și a scos 
împreună cu o vânzătoare (cea scundă și slăbuţă) omagiul lui 
Ceaușescu și toate cărțile comuniste pe care le-am rupt și 
Omagiului i-am dat foc personal. Mergând spre Casa Albă, 
grupul s-a mai îngroșat cu câțiva demonstranți. Lumea ne 
privea cu spaimă și neîncredere, ferindu-se a ni se alătura. Pe 
drum am mai luat câteva steaguri naţionale și am strigat 
lozinci anticomuniste. Ajungând în faţa intrării oficiale a 
Casei Albe, din fosta Piaţă Lenin, vrând să intrăm în 
interiorul clădirii pentru a o ocupa, ne-am lovit de rezistența 
postului de miliție de la intrarea în instituţie. Subofiţerul a 
încercat să armeze pistolul-mitralieră AKM de calibrul 7,62, 
dar l-am luat în braţe, imobilizându-l, soldatul a scos 

baioneta și bastonul și a început să ne lovească. Decebal și 
cu mine am ripostat și l-am lovit cu pumnii în stomac și 
piept, împingându-l în boscheţii din partea stângă a intrării, 
împreună cu subofiţierul de miliție - ei au rupt-o la fugă spre 
Casa Sindicatelor. Atunci l-am împins pe Doru Pop în ușile 
rămase deschise ale Casei Albe, al doilea intrând Decebal 
Nicolae, eu al treilea, împreună cu Sorin Glonţ, Luxandru 
Didel, lon Nicolescu (Semafor sau “Ochilă”), Marlais, 
Marian Șerban, Constantin Postolache, Claudiu Enăchescu, 
Constantin Cârstea “Tită”, Florian Silișteanu, Decebal Tivig, 
Vasile Duminică, Marian “Italianu”, Silvia Rădulescu, 
Corina Căunei, Sorin Neamu, George Druţă, Daniel 
Olărescu, Liliana Olărescu, Ovidiu Aslan, Nicolae Stancu, 
Cornel Budulea, Florea Ilie, Nicolae Constantinescu, 
Simona Voiculescu Fusaru, Gabriel Cazan, Dan Marius 
Gherghe, Cristina Vlădeanu, Puiu Leonte, Daniela Mocanu, 
Daniel Ene, Marian Toma “Pompieru”, Marin Velcea — 
rugbistul, Mircea Dinică, Nicolae Seceleanu, Ovidiu 
Minoiu, Ovidiu Semenescu, Călin Stănescu, Fifi — şoferul de 
taxi, Sorin Bălășoiu, Doru Ivan, Gheorghe Babei, Sorin 
Sekely, Robert Agafiţei (lucra la Cinema “București”), 
Cătălin Daniel Iancu și alții pe care acum nu mi-i mai 
amintesc. La intrarea în Casa Albă, la capătul scărilor, ne 
aștepta ing. Vasile Niţu, care ne-a condus la sala de ședințe 
a Comitetului Judeţean al PCR la etajul I. Acolo, în jurul 
mesei ovale am făcut primele liste de organizare și 
conducere a judeţului. Am luat hotărârea de a limita accesul 
celor care începuseră să distrugă mobilierul și să jefuiască 
patrimoniul clădirii. Am ieșit în balconul clădirii și am 
început să încurajăm oamenii care începuseră să vină în 
Piaţa Lenin. Au fost scoase și aruncate portretele lui 
Ceaușescu și toate materialele propagandistice ale PCR. 
Staţia la care se vorbea în balcon a fost amplasată de către 
Robert Agafiţei și Ilie Florea, pare-mi-se că era luată de la 
“Foto Muzica” Fortuna. În sala de consiliu a sosit și un grup 
care venise de la Teatrul “Al. Davila” din care făceau parte 
poetul Ion Popa-Argeșanu, Emilian Cortea, Cristian Tuţă, 
Laura Caradima etc. Laura s-a urcat pe masă și a început să 
țipe că ei trebuie să conducă comitetul de organizare, pentru 
că ei sunt intelectuali. Atunci, împreună cu Decebal, am 
apucat-o de mâini și am dat-o jos de pe masă, spunându-i să 
înceteze. S-au făcut aproximativ cinci liste cu propuneri 
pentru formarea nucleului de conducere. Între timp a mai 
venit un grup condus de Cornel Nica, inginer la IRNE, care 
s-a recomandat ca dizident al lui Ceaușescu, ulterior aflând 
de la opt oameni care lucrau cu el că la Congresul al XIV-lea 
a cerut ca în locul lui Ceauşescu să fie instalat fiul său 
Nicuşor, acesta fiind ulterior membru fondator al PDSR. A 
apărut și dl Gheorghe Diaconu, care a început să ţipe că vrea 
și el un ciolan. A fost îndepărtat de către oameni și dat afară 
din sala de ședințe. lon Popa Argeșanu a ieșit la balcon și a 
început să vorbească mulţimii. A fost huiduit și numit lingău 
al lui Ceaușescu. A fost scos din balcon și îndepărtat. În sala 
de consiliu a C.J. al PCR s-a format Consiliul Frontului 
Salvării Naţionale din judeţul Argeș, președinte fiind ales de 
noi în persoana lui Doru Pop. Din el făceau parte și cadre ale 

miliției, col. Radu Păltineanu, Adrian Șișchin, student, 
Vasile Duminică, Virgil Banu, maior din partea Armatei 
(care ulterior s-a dovedit a fi infiltrat în rândurile noastre), 
colonelul Nanu, de la apărarea civilă, și alţii. Președintele 
Doru Pop a numit pe funcţii oameni care să se ocupe de 
diferite sarcini în anumite domenii. Între timp a venit și 
colonelul Anghel, care a spus că reprezintă armata și că ne 
dă tot sprijinul, lăsându-l în consiliu pe maiorul Virgil Banu. 
A venit și căpitanul Berechet, de la Miliția Municipiului 
Pitești, care s-a pus la dispoziţia noastră mai mult forțat. A 
fost scos pe balcon unde i-am rupt însemnele vechii miliții 
de pe revere și manta, pe care a și aruncat-o mulțimii. 
Înaintea acestora, Doru Pop trimisese la municipiu 
(Primărie) un grup condus de actorul Mihai Nistor, acesta 
fiind însărcinat să organizeze și să conducă municipiul 
Pitești. S-a trecut la organizarea apărării sediului, pentru că 
începuseră zvonurile că vom fi atacați de forțe loiale lui 
Ceaușescu, că vor fi aruncate în aer Petrochimia și Barajul 
de la Vidraru, că apa este otrăvită etc. 

Primele arme ne-au fost date de col. Nanu, din rastelul de 
la subsolul Casei Albe. Doru Pop a ordonat să confecționăm 
manifeste și să le lipim pe clădirile din oraș, în special la 
intrarea în magazine și alimentare. De această sarcină s-a 
ocupat o echipă de tineri în frunte cu Cătălin Iancu. Șef al 
apărării clădirii Casei Albe a fost numit Vasile Duminică, 
ajutat de Marian Constantinescu. Primele arme date de col. 

Nanu au fost încredințate echipei de tineri care trebuia să 
păzească sediul. Printre aceștia erau: Decebal Nicolae, 
Ladislau (Loţi), Enăchescu Eleodorus, Ovidiu Aslan etc. 
Constatând că nu sunt arme suficiente pentru apărarea 
sediului, s-a oferit să ne ajute colonelul Marius Balaban, 
comandantul C.M.J. Argeș, care a venit cu un IMS plin cu 
arme și lăzi de muniţie, printre care și o mitralieră cu afet, pe 
care am instalat-o sus pe clădire. Colonelul Anghel a refuzat 
să ne pună la dispoziţie cadre militare pentru apărarea 
sediului, i-a trimis pe cei de la fanfara militară să asigure 
paza prefecturii. Aceștia au luat un fel de dispozitiv în jurul 
clădirii, adică pe terasa de la “Mobilux” și la CEC. Pe terasa 
de deasupra garajului, pe clădire sau în clădire, dispozitivul 
de apărare era format din noi, civilii. Au fost trimiși la 
barajul Vidraru alpiniști pentru a păzi obiectivul respectiv, la 
fel procedându-se și cu IRNE-ul și Petrochimia; începuse 
războiul dezinformării. La “Ape” a fost trimis ing. Filip 
Eleodor, pentru a nu se otrăvi sursele de apă. De la Uzina de 
Autoturisme “Dacia”, șeful de la încercări ne-a pus la 
dispoziție câteva mașini cu care să ne deplasăm. Menţionez 
că persoanele nu au venit din proprie inițiativă, ci au fost 
trimise de șeful lor. S-a anunţat că la terasa “Magnolia” 
mulțimea a imobilizat un grup de cetăţeni arabi care 
vociferau. Am fost trimis de Doru Pop împreună cu Cătălin 
Iancu și alți tineri să îi aducem la sediul prefecturii. Am mers 
acolo și am luat în custodie cinci tineri de naționalitate arabă 

pe care i-am dus la sediu unde la intrare i-am predat lui 
Vasile Duminică, cu care i-am percheziţionat la piele, asupra 
lor găsindu-se niște pumnale-stilet și legitimaţii ale 
Ministerului de Interne - aveau gradul de ofiţeri. Aceștia au 
fost duși la subsolul clădirii de către Marian Constantinescu 
și Vasile Duminică - erau parașutiști și șefii dispozitivului de 
apărare și apărării civile a județului Argeș. 

Studenţii de la școala de ofiţeri ne-au informat că, la 
sediul garnizoanei, col. Anghel îi ține ascunși pe Băluţă, 
primul-secretar al județului, pe unii din clanul Bărbuleștilor 
(rudele lui Ceaușescu) și pe toți politrucii argeșeni. Doru Pop 
l-a rugat pe căpitanul Carp să verifice această informație. 
Acesta a confirmat jocul dublu pe care-l făcea Anghel cu 
echipa sa formată din Virgiliu Banu și Dragomir. Doru Pop 
l-a chemat până la sediu, pentru a colabora cu el la prinderea 
și anihilarea grupurilor răzlețe de așa-ziși teroriști (de fapt 
era un tertip pentru a-l scoate din garnizoană și a-l aresta). El 
a venit la sediu însoţit de câţiva ofițeri, aceștia fiind opriți la 
intrarea în sediu de către Vasile Duminică. Colonelul 
Anghel a fost dezarmat în birou de către Doru Pop (î s-a luat 
pistolul din toc), arma sa luând-o Decebal. Doru Pop l-a 
imobilizat și a cerut o pereche de cătușe pentru a-l aresta. 
Maiorul Virgiliu Banu a ieșit neobservat din anticamera 
biroului, anunţându-l pe colonelul Dragomir că a fost arestat 
șeful lor, col. Anghel. Colonelul Dragomir a revenit cu trei 
ofiţeri MApN înarmaţi cu pistoale-mitralieră. Un ofițer cu 
mustață (cpt.) i-a pus pistolul-mitralieră armat și cu pârghia 
trasă lui Decebal Nicolae în piept, amenţinându-l că îl 
împușcă. Eu am vrut să intervin și am fost ameninţat de alt 
ofiţer (locotenent) cu pistolul-mitralieră îndreptat spre capul 
meu. În anticameră mai erau și Florian Silișteanu care a fost 
și el ameninţat. Atunci, Decebal a deschis uşa biroului și l-a 
anunţat pe Doru Pop că suntem ameninţaţi de către ofiţerii 
MapN cu împușcarea dacă nu îl eliberăm pe colonelul 
Anghel. Atunci a încercat să intre în anticameră Laura 
Caradima, care văzând gravitatea situaţiei, a dat alarma în 
sediu. Au venit colegii noștri să ne elibereze. Au fost niște 
momente de tensiune maximă. Doru Pop a ieșit din birou cu 
col. Anghel, acesta ordonând încetarea ostilităţilor. Pe dl 
Carp atunci l-au amenințat cu arma Virgiliu Banu și 
Dragomir, punându-l în genunchi. Carp i-a rugat să nu-l 
împuște, pentru că are familie. Până la urmă, aceștia au cedat 
în urma presiunii exercitate de colegii care ne veniseră în 
ajutor. Pop a vrut să vorbească cu Bucureştiul la telefon. Prin 
firul scurt 1 s-a comunicat să-l elibereze pe col. Anghel. Mai 
târziu am aflat că această cerere de eliberare a venit de la 
sediul central al PITR de către un domn Călinescu, care 
ulterior a fost arestat de o comisie de revoluționari trimiși de 
la sediu pentru a verifica dacă telefoanele sunt 
supravegheate și interceptate. S-au deplasat și la centrala 
situată lângă podul de pe lângă Râul Doamnei, lângă staţia 
PECO de la intrarea dinspre Ștefănești spre Pitești. S-a 
constatat că legăturile telefonice erau sabotate și s-au luat 
măsurile cuvenite. Apoi s-a hotărât să meargă o echipă de 
revoluționari la Securitate și alta la Miliția Municipiului, 
pentru a le lua sub control. Șerban Valeca l-a căutat pe mr. 

Lică Adrian și mr. Constantin, care făcea judo, iar celălalt, 
arte marțiale, rugându-i să ne ajute cu căpitanul (sau 
maiorul) Oancea de la Tancuri. Oancea ne-a asigurat de tot 
sprijinul, punându-ne la dispoziţie tancurile de la unitatea 
din Pitești. S-a deplasat o echipă desemnată de Doru Pop la 
sediul Securităţii. Acolo, după lungi discuţii avute la poartă, 
cadrele de securitate au refuzat accesul civil și controlul 
asupra lor. Văzând refuzul lor, a intervenit cpt. Oancea, 
spunându-le (ameninţându-i) că o să vină cu tancurile și o să 
deschidă foc asupra lor. Văzând această situație, Aurel Preda 
a spus că ne duce la col. Diţă, șeful Securităţii. 

Între timp col. Ogarcă a apărut și a fost de accord să 
colaboreze. Echipa care a controlat și dezarmat Securitatea 
era formată din: Nicu Seceleanu, dr. Cătălin Rădulescu, 
Decebal Nicolae, Eleodorus Enăchescu, Sorin Glonţ, 
Marlais, cpt. Oancea de la Tancuri, Marian Constantinescu. 
S-a procedat la verificarea prezenţei cadrelor din inspectorat 
și a armamentului ce-l aveau în dotare. S-a constatat lipsa a 
18 cadre de la apel, cu armamentul din dotare, printre care și 
fostul șef de la brigada de intervenţie antiteroristă, Băieţilor 
Longin. După presiunile făcute de cpt. Oancea, s-au depus 
armele în rastele, care au fost sigilate. La subsol am 
descoperit o parte din armele care erau lipsă, arme cu care se 
trăsese recent, pentru că nu erau curățate de fum, cadrele 
Securităţii motivând că au fost recent la o tragere la poligon. 
Inspectoratul de Miliție și Securitate a rămas sub paza și 
controlul militarilor, iar noi ne-am întors la Prefectură, 
raportând despre această situaţie Consiliului FSN. La fel s-a 
procedat și la Miliția municipiului (în cartierul Războieni). 

Pe clădire era amplasată o mitralieră de campanie și în sediu 
erau instalate cuiburi de tragere, acestea fiind organizate de 
căpitanul Darie. Precizez că cei de la “Circulaţie” nu 
depuseseră armamentul din dotare, drept urmare a fost forțat 
colonelul Dinu să-i cheme la ordine și să depună 
armamentul. 

La Inspectoratul Judeţean de Miliție și Securitate, cadre 
rămase necunoscute până acum au ars zile întregi documente 
și dosare în containerele de gunoi, care se aflau în curtea lor. 
Din curtea inspectoratului au plecat două camioane cu 
documente, care au ajuns la Berevoești (probabil). 
Menţionez că incidentul cu colonelul Anghel s-a întâmplat pe 
23 decembrie, dimineaţa, iar de partea noastră a fost col. 
Nanu cu oamenii lui. 

În seara zilei de 22 decembrie a sosit la Prefectură o 
familie de la Albota, cu o mașină “Dacia” albă, în care o 
aveau pe Bărbuleasca, de la Olt, pe care ne-o aduseseră nouă 
s-o luăm în custodie. Am preluat-o și am dus-o la Doru Pop, 
care a predat-o armatei, ea fiind dusă la sediul garnizoanei 
militare. 

La Televiziune se făcea apel către populaţie pentru 
ajutarea cu sânge și medicamente a personalului TVR și a 
soldaţilor ce o păzeau și o apărau. S-a luat legătura cu 
Spitalul Judeţean Argeș, care ne-a pus la dispoziţie o 
autospecială (salvare) cu medicamente, bandaje, feșe etc. În 
faţa Prefecturii s-a creat un centru de donare a sângelui. 
Sângele recoltat a fost depozitat în salvare pentru a fi 
transportat la București. Cadrele medicale împreună cu 
șoferul au refuzat deplasarea la București, motivând că ei nu 
își riscă viaţa. Salvarea a fost părăsită în fața sediului. Atunci 


Doru Pop a întrebat cine se oferă să meargă la București cu 
sângele și medicamentele din salvare. Ne-am oferit eu cu 
Ovidiu Aslan. Înaintea plecării, Doru Pop ne-a ordonat să 
oprim la popasul turistic de la km 80 (de pe autostradă) spre 
a lua apă minerală și a o duce la Televiziune, pentru că se 
anunţase că apa este contaminată. Am ajuns la București, am 
trecut prin filtrele create de revoluționari și îndrumați de 
aceștia am ajuns la Televiziune. Acolo am fost verificaţi și 
identificaţi de către un locotenent (de Securitate) care avea 
misiunea de a apăra TVR-ul, pe numele de Mihai Diţiu. 
După ce am descărcat ajutoarele la poarta Televiziunii și au 
fost luate de către cei de la intrare, am discutat cu cei din 
dispozitivul de apărare despre ce se întâmplă la Pitești. În 
această perioadă au apărut și un grup de tineri din județul 
Argeș (George Druţă, Sorin Neamu, Adrian Șișchin, Fifi 
etc.) care aduseseră o casetă filmată cu evenimentele din 
Pitești și cu stema județului, cu apelul de solidaritate al 
nostru cu Bucureștiul și cu țara. Aceștia au intrat în sediul 
Televiziunii însoțiți de câţiva oameni înarmaţi din 
dispozitivul de apărare. După câteva minute a început să se 
tragă asupra noastră. Am părăsit clădirea în fugă, urcându-ne 
în mașină și ieșind pe poarta Televiziunii - am fost supuși 
unui tir de focuri de armă. Părăsind mașina, ne-am lungit pe 
burtă lângă o bordură, chiar la circa 30 de metri de 
Televiziune, așteptând încetarea focului care s-a oprit după 
vreo 40 de minute. Verificând mașina, am constatat că 
parbrizele, ușile și pavilionul erau ciuruite de gloanțe, dar 
motorul funcţiona. Am părăsit imediat zona de luptă unde 
exista posibilitatea de a fi uciși. Trecând prin barajele 
anterioare, am fost chestionaţi de ceea ce se întâmplase cu 

mașina, explicându-le acestora despre ceea ce se petrecuse în 
faţa Televiziunii. Nu știm identitatea celor care au tras asupra 
noastră și nici motivul pentru care au făcut acest lucru. 
Ajungând la Prefectura Argeș, ne-am prezentat lui Doru Pop 
și celor din consiliu, cărora le-am transmis mesajul celor de 
la Televiziune de a rezista împotriva unei (imaginare) 
coloane de tancuri care ar putea să asalteze Piteștiul (cu 
referire în special la Combinatul Petrochimic și I.R.N.E.). 
Acest lucru i-a fost comunicat și domnului colonel Nanu, 
care a ordonat să formăm un dispozitiv de apărare a sediului 
și a obiectivelor menţionate. Ni s-au dat arme de către col. 
Nanu pe tabel, apoi formând un dispozitiv de apărare. Între 
timp a fost adus la prefectură nepotul lui Ceaușescu, pe 
nume Marian Stanciu, care era mandatarul hanului turistic 
din Merișani. Acesta a fost adus de către pilotul de încercări 
Dan Deliu, care îl capturase pe drumul de la Merișani spre 
Pitești. Maşina lui Stanciu, un «Mercedes Cobra», de 
culoare albă, a fost devastată de mulţimea furioasă chiar în 
fața CEC-ului. A fost însărcinat cu paza lui Marian Stanciu, 
pe care l-am dus în ultima cameră de la mezanin 
(actualmente anticamera prefectului). Menţionez că acesta 
poseda o mapă de piele neagră și o geantă diplomat de care 
nu se despărțea. Acesta era foarte speriat, pentru că fusese la 
un pas să fie linșat de mulțimea din jurul prefecturii. Se 
văicărea tot timpul și a încercat să mă mituiască cu un teanc 
de hârtii de 100 de mărci, pe care le scosese din geanta 
diplomat. M-a implorat să nu îi fac rău și l-am liniștit că nu 
i se va întâmpla nimic. După circa o oră a venit îmbrăcat în 
civil, într-un costum de culoare maro, un individ care a 
afirmat că este ofițer de miliţie și trebuie să-l escorteze pe 
Stanciu la sediul Miliției. leșind împreună cu respectivul 
ofițer și cu Stanciu, ofițerul a luat mapa lui Stanciu și a luat-o 
la fugă pe scări. Strigându-l pe Decebal și pe Popa și 
anunțându-i despre dispariția mapei, aceștia au luat-o la fugă 
pe scări pentru a-l prinde pe cel care o luase. Pop l-a ajuns 
din urmă și, imobilizându-l pe acesta, i-a smuls mapa după 
care l-au  bruscat (lovit) pe respectivul ofițer. 
Percheziţionându-l pe acesta și legitimându-l, am constatat 
că era chiar șeful Miliției municipiului Pitești, Nicolae 
Berechet. Acesta a fost preluat de Doru Pop și dus în biroul 
lui. După câtva timp, Berechet a apărut îmbrăcat în uniformă 
de milițian și a spus că pactizează cu Revoluţia Română. Pe 
Stanciu l-au luat și dus la sediul inspectoratului unde a fost 
preluat de șetul cercetărilor penale, Constantin. La predarea 
lui Stanciu către Constantin, Berechet făcea semne disperate 
în spatele nostru. Surprinzându-l, acesta a început să se 
bâlbâie și să se scuze. Întorcându-ne la sediu, am fost 
contactaţi de către un fost ofițer de miliție, Marian Serban, 
care ne-a atenţionat că în sediu se află printre noi ofițeri de 
la Securitate și agenţi ai acestora care ne supraveghează și 
manipulează. Am intrat cu el în sediu pentru a-i identifica pe 
aceştia. La etajul I, în capul coridorului, pe un scaun stătea 
un individ între două vârste, îmbrăcat într-o șubă 
muncitorească. Marian Șerban l-a identificat ca fiind 
colonelul Slabu, șeful de la spionaj-contraspionaj. Acesta 
avea sub haină o stație de emisie-recepţie, prin care 
comunica probabil cu cadrele pe care le avea în subordine. 

Ne-am apropiat de el și am auzit când spunea la staţie că se 
menţine planul «Radu cel Frumos» în ordinea de zi. Imediat 
l-am somat să se ridice şi să ne urmeze. L-am imobilizat şi 
condus la Doru Pop. Acesta l-a băgat în birou și a stat de 
vorbă circa 15 minute cu el, probabil «convingându-l» să 
colaboreze cu noi. În jurul orei 1, Doru Pop cu Nicu 
Seceleanu au plecat la Berevoești (22-23 decembrie) să îl ia 
pe consilierul lui Ceaușescu. Aceștia au fost însoțiți de 
Marian Constantinescu, care era înarmat. L-au adus la sediu 
și l-au pus sub pază. EI a încercat în acea noapte (22-23) să-și 
taie venele în baia de lângă biroul primului-secretar, dar a 
fost surprins de Marian Constantinescu și Decebal Nicolae și 
împiedicat să comită suicidul. A fost imobilizat și păzit cu 
strășnicie până dimineaţa. Ţin să subliniez alte câteva nume 
pe care le-am omis până acum. Este vorba despre Bebe 
Nistorescu, Puiu Leonte și Bogdan, alpiniștii care au plecat 
pe Transfăgărășan la barajul Vidraru, să apere și 
supravegheze acest obiectiv extrem de important. De partea 
noastră, a revoluționarilor, au fost puţini și din armată, col. 
Nanu, Balaban, cpt. Oancea, maiorul Viman (vânători de 
munte), cpt. Carp, restul armatei, sub comanda lui Anghel, 
făcând un joc dublu, chiar au încercat să preia controlul 
asupra Prefecturii și a principalelor obiective (conform 
ordinului), ei încercând să ne intimideze prin trimiterea și a 
două TAB-uri, care urmau «să păzească» Prefectura de 
atacuri teroriste. 

În noaptea de 22 spre 23 decembrie am făcut de gardă pe 
clădirea Prefecturii împreună cu Ovidiu Aslan, fiind servanţi 
ai puștii-mitraliere pe care o adusese Balaban de la Centrul 
Militar (de pe Craiovei). N-a fost niciun incident în acea 
noapte, dimineața am predat armamentul și muniţia pe care 
le primisem pe bază de tabel. Ne-am odihnit câteva ore pe 
canapelele de la biroul fostului prim-secretar. În ziua de 23 
decembrie, la apelurile lansate de Televiziune, conducerea 
C.F.S.N. ne-a solicitat sprijinul pentru a pleca la București, 
să apărăm Televiziunea. 

Aceștia ne-au pus la dispoziţie un autobuz în care am 
urcat circa 30-40 de persoane. Am primit ordin să oprim la 
km 80, să luăm apă minerală și alimente pentru Televiziune. 
La intrarea în autobuz am făcut o listă cu nume, prenume, 
seria de buletin și întreprinderea sau locul unde munceau 
respectivi. Îi coordona Cătălin Stroe, care lucra la Colibași, 
dar fusese ofiţer de aviaţie trecut în rezervă, un om admirabil 
(între timp am aflat că a decedat). Din grup făceau parte 
următorii: Sorin Glonţ, Silviu Dumitrescu, Corina Căunei, 
Simona Voiculescu (Fusaru), Cristinel Modreanu, Cioacă 
Cristian și Bârziloiu Sorin — cu aceștia doi fusesem coleg la 
școala generală -, Ilie Chirciu, Ovidiu Aslan și alții. 
Ajungând la București, cei de pe baricade ne-au dirijat către 
Arcul de Triumf, ca punct strategic pentru accesul în 
Televiziune. Acolo am fost opriți de militarii MApN și 
îndrumați pe strada Câmpina, lângă Arcul de Triumf. Am 
parcat autobuzul și am format un grup (filtru) care-i selecta 
pe cei care intrau în acea zonă. Am descărcat ajutoarele 
respective și cu o parte din ele ne-am deplasat spre sediul 
Televiziunii. În faţa intrării principale în Televiziune a 
început să se tragă în noi dinspre blocurile și clădirile de 
vizavi de instituție. Ne-am adăpostit în fața porților de acces, 
unde am stat circa 40 de minute, până a încetat focul. Am 
predat apa minerală și medicamentele soldaţilor de la 
intrare, de la care am aflat că printre ei sunt și argeșeni. 
Întorcându-ne la Arcul de Triumf, ni s-au pus la dispoziţie 
arme care au fost date pe bază de buletin, pentru a apăra 
dispozitivul respectiv. Fiind anunțați de un grup de 
revoluționari că se trage din casa generalului de Securitate 
Nuţu, ne-am deplasat și noi acolo pentru a anihila acest loc, 
considerat cuib terorist. Acolo se trăgea asupra noastră cu 
foc automat, tras în serii scurte. Ne-am baricadat și am 
asistat la lupta dintre armată și «teroriști» care trăgeau din 
vila respectivă. După circa o oră de confruntare armată, a 
apărut un tanc de la MApN care a intrat efectiv în porțile de 
fier care protejau clădirea. Constatând că focul a încetat, am 
pătruns în clădire împreună cu armata. Am procedat la o 
sumară percheziţie, constatând că în acea clădire se aflau 
arme de foc cu muniţia aferentă, combinezoane negre, 
bocanci de parașutiști (cu carâmb înalt). Persoanele care au 
tras asupra noastră dispăruseră fără urmă. Militarii au ocupat 
clădirea, iar noi am revenit la barajul nostru de pe strada 
Câmpina. Am luat parte la paza și apărarea Spitalului Elias, 
aici fiind aduse și victime (împușcați) ale revoluţiei. Aici 
fetele din Argeș au fost admirabile, ajutând cadrele medicale 

la îngrijirea celor răniţi — schimbând bandaje, pansând răni 
și alinând suferinţele celor din spital. 

Pe data de 24, percheziţionând mașinile care treceau prin 
filtrul nostru, am descoperit în două mașini arme și muniţie. 
Am procedat la imobilizarea şoferilor, pe care i-am predat 
armatei. În după-amiaza zilei de 24, dintr-o dubă de pâine s-a 
tras asupra noastră, spărgând filtrul, dar după circa 50 de 
metri duba a fost oprită prin foc automat de către armată. În 
mașină se afla o tânără blondă și un individ înarmaţi, care 
s-au predat armatei. Împreună cu Sorin Glonţ, Ilie Chirciu, 
Corina Căunei și Ovidiu Aslan, ne-am deplasat la gura 
metroului de la Aviatorilor, pentru a ne aproviziona cu 
alimente. Ajungând la intrarea de la metrou, ni s-au luat 
datele pentru a fi identificaţi. Din acel moment am intrat în 
dispozitivul de apărare din zonă. A început să se tragă. Au 
fost împușcați (răniți) patru revoluționari. În dimineața zilei 
de 25 decembrie am părăsit gura de metrou, revenind la 
autobuzul nostru cu alimente. Pe data de 25 decembrie, la 
ora 14, am părăsit zona și ne-am întors acasă. O parte din noi 
au rămas însă acolo. Am ajuns la ora 17 la Pitești, parcând 
autobuzul în fața CEC-ului. Am raportat CFSN-ului cele 
întâmplate la București. Pe data de 26 am plecat din nou la 
București, cu alți tineri, pentru a-i înlocui pe cei rămași 
acolo. Ne-am întors pe 27 decembrie, cu toţii teferi. În 23 Și 
24 decembrie am însoţit o echipă a televiziuni publice 
spaniole care a filmat scene cu noi și combatanții 
(revoluționari) de la Televiziune și de la Arcul de Triumf. 
Când m-am întors de la București, pe 27 decembrie, am 
surprins-o pe Denisa Prioteasa în biroul lui Sorin Bălășoiu. 
Aceasta era amanta și colaboratoarea lui Băieţilor Longin de 
la Securitate, care era infiltrată în rândul nostru. În biroul 
unde ea făcea pe secretara am găsit agenda primului-secretar 
cu ordinea de bătaie, cu numele ofiţerilor și dispozitivele de 
intervenţie în caz de revoltă. Femeia a fost reţinută și i s-a 
făcut percheziţie la ea acasă (în bl. J]14 din Războieni), de 
unde au fost ridicate o sumă de documente care fuseseră 
luate din sediul prefecturii. În noaptea de 27 spre 28 
decembrie s-a procedat la tăierea ușii (de lângă centrala 
telefonică) de la camera în care era depozitată arhiva 
specială a Comitetului Central, cu dosarele de cadre ale 
tuturor membrilor de partid și ale obiectivelor județului. 
Acestea au intrat în posesia armatei după ce au fost 
«verificate» de diverși indivizi care apăruseră printre noi. Pe 
data de 28 decembrie am părăsit sediul Prefecturii, mergând 
acasă, scârbit de ceea ce se întâmpla. Noi, cei care am ieșit 
în stradă, eram îndepărtați de către «noile» cadre care 
veniseră la lucru. 

Cel puţin așa ne-a explicat dl Doru Pop care și el a fost 
schimbat din funcție de către Cazimir Ionescu, cu ordin de la 
București, la presiunea grupului de agenţi infiltrați printre 
noi. Dar aceasta este altă poveste. 

Începuse lupta pentru putere, la care noi, cei din lina întâi, 
nu aveam dreptul. 

UNELE CONSIDERAȚII PRIVIND 
EVENIMENTELE DERULATE 
LA PITEȘTI ÎN ETAPA 
DECEMBRIE 1989 — IANUARIE 1990 


La sfârșitul anului 1999 consemnăm împlinirea unui 
deceniu de când în România s-au desfășurat evenimentele 
din decembrie 1989, având repercusiuni fundamentale 
asupra tuturor componentelor exprimării noastre interne și 
internaționale. Succesul manifestărilor protestatare, 
declanșate iniţial la Timișoara, extinse viguros în alte zone și 
finalizate la București, a integrat, firesc, multiple nuanțări 
locale, printre acestea aflându-se și cele proprii reședinței 
județului Argeș. 

Acceptăm apriori principiul conform căruia existența 
unui popor se coagulează în măsură considerabilă prin 
subsumarea și analiza momentelor sau faptelor ce surprind 
coordonatele esenţiale specifice diferitelor entități 
teritoriale. Ca atare, se poate prefigura concluzia că 
eșafodajul demonstrațiilor antitotalitare de acum zece ani, 
precum și cele ulterioare, s-a bazat pe idealurile și acţiunile 
exprimate cu optimism de majoritatea covârșitoare a 
populaţiei din întreaga țară, mai ales prin locuitorii săi tineri. 

De aceea, paginile următoare își propun să reliefeze, 
folosind maniera specifică ilustrării de factură istoriografică, 
modul cum piteștenii au contribuit la reușita revoluţiei 
române din decembrie 1989, militând apoi continuu pentru 
relansarea existenței contemporane autohtone în noul 
context politic și economic naţional. 

Asemenea inițiativă publicistică legitimează asumarea 
obligaţiei morale de a oferi cititorilor de astăzi, dar mai ales 
pentru generaţiile viitoare, cât mai multe repere privind 
integrarea municipiului Pitești în tumultul ultimilor ani ai 
veacului nostru, ca suport pentru începutul mileniului III 
creştin. 

Credibilitatea demersului implică valorificarea cu multă 
rigoare a documentelor timpului, decantarea relatărilor 
mass-media,  sintetizarea convorbirilor realizate cu 
participanţi la cele mai importante momente, deseori 
tensionate, derulate în decembrie 1989 la Piteşti, ori a 
notificărilor personale pe care autorul le-a creionat în acele 
zile și nopți. Toate sursele folosite au avut ca punct de 
referință, prioritar, motivațiile care au determinat ca oamenii 
din acest reprezentativ municipiu să contribuie activ la 
dimensionarea climatului revoluționar din România. 


% 

În perioada 1950-1989, așezarea urbană Piteşti a etalat, 
pe baza preceptelor de factură socialistă, o continuă sporire 
a potenţialului său economic, demografic, urbanistic, 
spiritual și social. 

Relevant rămâne aspectul că, mai ales după anul 1960, pe 
vatra tradițională a orașului, precumpănitor însă în arealul 
adiacent, au fost amplasate mari unități industriale. Unele 
din acestea aveau, la timpul respectiv, tehnologii moderne, 
reprezentând deseori un adevărat criteriu de unicitate 
naţională. 

Concomitent, gradul de atractivitate spre Pitești al 
specialiștilor din diverse regiuni ale ţării s-a accentuat. 
Totodată, extensia calificării în noi meserii a sute de 
muncitori, proveniți mai ales din lumea satelor, gratuitatea 
frecventării școlilor profesionale, a liceelor de specialitate 
ori a cursurilor de maiștri, au determinat modificarea 
fundamentală a indicilor demografici, localitatea seculară de 
pe Argeș devenind una dintre marile așezări ale României 
contemporane. 

Edificarea platformelor industriale, precum și creșterea 
populaţiei au determinat, firesc, restructurarea urbanistică. 
Ritmul construcțiilor de locuinţe, preponderent în blocuri, a 
devenit tot mai alert, fiind înscrise pe harta municipiului 
Pitești mari cartiere, noi străzi, pieţe civice, bulevarde. Sfera 
serviciilor s-a diversificat, a fost reclădit centrul vechi al 

orașului, amenajările ambientale contribuind pregnant la 
definirea personalităţii sale. 

Pe plan spiritual a devenit evidentă, treptat, amplificarea 
și diversificarea reţelei școlare de toate gradele, apărând ca 
noutate absolută la Pitești învăţământul superior. S-au 
edificat și amenajat mai multe instituţii culturale, a cunoscut 
noi valenţe activitatea artistică și de creaţie, municipiul 
Pitești participând frecvent la dialogul valorilor naționale și 
internaţionale. 

Din punct de vedere social, în anii regimului comunist 
piteștenii nu s-au confruntat cu probleme insurmontabile. 
Aveau locuri de muncă și câștiguri rezonabile, foarte mulți 
au primit de la stat apartamente, repartizate prin 
întreprinderi și instituţii, copiii beneficiau de multiple 
facilităţi, pornind de la creșe și grădinițe, gratuite, până la 
cursurile universitare, fără perceperea unor taxe. Manualele 
erau oferite de școli. Asistenţa sanitară prezenta specificul 
activităților cu caracter popular. 

Enumerarea unor asemenea considerente ar putea 
continua. Ca urmare, din punct de vedere logic, nu se 
justifică acreditarea conceptului nihilist, referitor la 
nivelurile atinse de diferite compartimente specifice acestui 
cunoscut centru urban, în timpurile ce au precedat 
evenimentele de la sfârșitul deceniului nouă al secolului XX. 

Totuși, în ultima decadă a lunii decembrie 1989, mii de 
locuitori ai municipiului Pitești, prin demonstraţii pașnice 
dar insistente, au solicitat, aidoma celor din alte locuri 
fierbinţi ale ţării, schimbarea sistemului politic existent, iar 
prin aceasta, redimensionarea modului lor de gândire și 
existenţă. Ce i-a determinat să precedeze astfel? Formal, 
prinde contur chiar exprimarea unei contradicții între 
atitudinea lor din decembrie 1989 și avantajele majore 
acordate prin legile sau practicile din anii anteriori. 

Motivaţiile coparticipării piteștenilor la acţiunile ce 
anunțau alte vremuri erau însă multiple. 

Dintotdeauna, oamenii și-au pus problema organizării 
într-o manieră mai convenabilă a structurilor contemporane 
vieţii lor. În acest sens au alcătuit proiecte ideale și au sfârșit 
prin a recunoaște că nu există o societate care să le 
corespundă întru totul. 

Nu s-a descoperit deci, până acum, elixirul perfecțiunii și 
existenţei sine die pentru perioadele ce construiesc istoria 
umanităţii. Sub asemenea severitate ideatică se înscrie și 
etapa socialistă a României, decantând, cu toată 
centralizarea sa excesivă, diverse particularități locale. În 
consecință, evenimentele din decembrie 1989 de la Pitești au 
reprezentat pentru unele generaţii supraplinul anumitor 
nemulțumiri acumulate de-a lungul timpului, iar pentru 
tineri, speranța alinierii la standardele modernităţii 
occidentale considerate, pe bună dreptate, superioare. 

Preliminariile se regăsesc, retrospectiv, în variate 
domenii și ipostaze. Punctul forte al municipiului Pitești, 
mai ales în anii epocii Nicolae Ceaușescu (1965-1989), a 
fost, așa cum s-a precizat, industria. Intrate în funcțiune prin 

anii '70, multe dotări ale capacităţilor existente erau după 
două decenii de funcționare depășite moral, iar nivelurile de 
producţie, de calitate și productivitate, impuse prin sistemul 
planificării decadale, se obțineau cu eforturi și riscuri foarte 
mari. 

Pentru împlinirea indicilor prestabiliţi, uneori se foloseau 
schimburile prelungite, lucrul de duminică, munca 
patriotică, recuperarea sărbătorilor oficiale etc. Prin 
introducerea indicatorului producție marfă vândută și 
încasată, existau ateliere, secţii, sectoare ori fabrici care 
intrau în incapacitate de plată a materiilor prime, 
materialelor, utilităţilor și chiar a salariilor. 

Așadar, eficienţa economică a unor activități productive 
din Pitești se punea deseori sub semnul incertitudinii, 
existând, mai ales în industria ușoară, stocuri greu 
vandabile. În anii 1988-1989, pentru reducerea consumului 
de energie electrică, se practica frecvent debranșarea 
temporară a marilor consumatori, deseori și a celor casnici. 
Fiind un centru industrial plurivalent, de maximă importanță 
națională, municipiul Pitești a suportat totuși, mai ales după 
1985, criza de materii prime, cu deosebire a petrolului, 
cauciucului natural, bumbacului și a lânii din import, iar 
menţinerea ritmicității montării de automobile era grevată 
prin neonorarea la timp a obigaţiilor din partea 
colaboratorilor orizontali. 

La acestea s-au adăugat multe altele, unele fără 
oportunități cu caracter social-economic de masă, altele 
definindu-se ca suporturi sau idealuri ale grupurilor politice 
ori, pur și simplu, ca exprimări ale opiniilor personale, 
inclusiv de natură religioasă... 

Acţiunile protestatare de stradă au început la Pitești, 
efectiv, în ziua de 22 decembrie 1989, în jurul orei 13, fiind 
direct determinate de cele întâmplate în București. 

Un impact deosebit asupra stării de spirit și a atitudinii 
fățișe împotriva conducerii superioare a Partidului Comunist 
Român l-au avut: eșecul mitingului din Capitală, sinuciderea 
generalului Vasile Milea, ministrul Apărării Naţionale, 
originar din Lerești-Argeș, emisiunile posturilor naţionale 
de radio și, mai ales, cele ale televiziunii române. 

După fuga cuplului Nicolae și Elena Ceaușescu din sediul 
Comitetului Central al Partidului Comunist Român, în mod 
spontan, grupuri formate din tineri, precum și alți cetățeni, 
s-au strâns în Pitești inițial la intersecţia străzii Victoria cu 
Calea București, în imediata apropiere a Teatrului 
Alexandru Davila și a Farmaciei nr. 4. În deplasarea lor spre 
Piaţa Civică Centrală, numită atunci V./.Lenin (în prezent: 
Vasile Milea), pe strada Victoriei, s-a spart cu pietre firma 
Comitetului Municipal Pitești al Partidului Comunist 
Român. Totodată, lucrătorii Librăriei Mihai Eminescu au 
fost determinaţi să demonteze expoziţiile ce cuprindeau cărți 
purtând semnătura liderului comunist, portretul acestuia și 
alte însemne care anunțau apropiata sărbătoare, la 30 
decembrie 1989, a proclamării Republicii în 1947. 

Primul obiectiv vizat de demonstranţii din Pitești a fost 
sediul Comitetului Judeţean Argeș al P.C.R. și al Consiliului 
Popular Judeţean, numit, printr-o exagerată similitudine, 
Casa Albă. Spre această clădire s-au îndreptat și alte grupuri 
de oameni venite din diverse zone ale orașului. Cel constituit 
inițial, amintit mai sus, a pătruns în edificiu prin intrarea 
principală din Piaţa Centrală. Miliţianul de gardă, deși 
înarmat, nu a opus nicio rezistență. Urcând la etajul I, au 
găsit liber biroul primului-secretar al Comitetului Judeţean 
Argeș al P.C.R., care îl părăsise în urmă cu două ore, 
stabilindu-se la Garnizoana Militară. Demonstranţii nu au 
fost practic obstrucţionaţi de activiștii ce asigurau 
permanenţa, în demersul lor de a ajunge în Sala mică de 
ședințe, unde se recepționau, de regulă, teleconferințele, 
apoi pe balconul principal orientat spre Piaţa Lenin. 

Alt grup de protestatari a pătruns în același imobil prin 
Poarta 2, dinspre CEC, fără a fi obligat să forțeze intrarea 
străjuită de un funcționar neînarmat, dar în uniformă 
specifică, reprezentând Paza Civilă Contractuală. Se va 
stabili tot la etajul I în biroul folosit până atunci de secretarul 
cu propaganda al Comitetului Judeţean Argeș al P.C.R,, 
preluând apoi și biroul secretarului cu probleme 
organizatorice. 

Concomitent cu asemenea acţiuni curajoase de stradă, un 
alt nucleu coordonator se conturase deja în interiorul Casei 
Albe, format, în principal, din ofițerii de la Comandamentul 
Judeţean al Gărzilor Patriotice și funcţionari ai Consiliului 
Popular Judeţean Argeș, unii fiind special echipați pentru a 
asigura paza instituţiei în ziua respectivă. Sediul lor a 
devenit biroul secretarului cu probleme economice al 
Comitetului Judeţean Argeș al P.C.R., aflat, de asemenea, la 
etajul |. 

În primele ore ale după-amiezii acestei memorabile date, 
22 decembrie 1989, precum și în noaptea de 22-23 

decembrie 1989, prin sediul oficial al reședinței județului 
Argeș s-au perindat, fără nicio restricţie, mii de cetăţeni ai 
municipiului Pitești. 

În stăpânirea lor au intrat cele mai multe spaţii de la 
subsol, mezanin și etajul I, de aici pornind diverse iniţiative, 
cu specific local, prin care s-au consolidat spiritul și 
acţiunile cu caracter revoluţionar. A doua zi după 
constituirea primului organism provizoriu al F.S.N., 
notificat în presa locală, Comitetul de Salvare Națională al 
Judetului Argeș, președinte Doru Mihai Pop, la cele două 
intrări s-au instalat posturi de pază formate din tineri cu 
banderolă tricoloră pe braţ, ceea ce a determinat o anumită 
rigoare în accesul persoanelor venite din exterior. 

Alt loc fierbinte a devenit sediul actual al Primăriei 
Pitești. După trecerea primului val de demonstranți spre 
sediul județului, următorul grup, format ad hoc în faţa statuii 
lui Nicolae Bălcescu, a intrat în clădirea Comitetului 
Municipal Pitești al P.C.R., unde se aflau și principalele 
servicii administrative ale Consiliului Popular local. Şi aici, 
spre seară, se va constitui primul organism al noii puteri, 
condus de actorul Mihai Nistor... 

În ziua de 9 ianuarie 1990, pe baza decretului-lege 
adoptat la 7 ianuarie 1990 de Consiliul Frontului Salvării 
Naţionale din București, a fost instalată noua conducere 
administrativă a municipiului Pitești, primar devenind 
Nicolae Olteanu, iar viceprimar, lon Bădescu. 

Tot la 9 ianuarie 1990, conducerea politică a județului 
Argeș avea să revină unui Consiliu reorganizat al Frontului 
Salvării Naţionale, condus de dr. ing. Visarion Chirilă. 

A doua zi s-a ales Biroul Executiv, format, alături de 
președintele amintit, din doi vicepreședinți, un secretar și 
cinci membri. În continuare, viața politică locală s-a conexat 
sensului naţional până în etapa actuală... 

(Referat prezentat la sesiunea a XXĂ-a Muzeului 
Judetean Argeş, 26 noiembrie 1999) 

România după 1989 


Evenimentele din 1989 au dus la prăbușirea regimului 
Ceaușescu, dar noile autorităţi n-au fost pregătite să ducă o 
coerentă politică economică. Au rămas angrenate în sterile 
lupte de partid pentru putere în timp ce degradarea averii 
publice se accentua. Privatizarea s-a făcut haotic, cu un 
singur scop evident: acapararea întreprinderilor rentabile. Nu 
s-au căutat investitori serioşi, ci doar persoane care să 
asigure o șpagă consistentă pentru fabricile demontate ca fier 
vechi. A fost doar o acumulare primitivă de capital. 

Vânzarea rapidă a mașinilor de mare putere a dus la 
situația hilară de a nu se putea interveni decât cu mare 
întârziere în cazul unor calamităţi naturale sau accidente. Cu 
mare greutate s-a reușit scoaterea epavei navei Rostock din 
apele canalului Sulina. Americanii au întors cuirasatul 
Oklahoma după atacul de la Pearl Harbor și au pus pe linia 
de plutire alte câteva nave similare în condiţii de război. 
Pompierii de la Iași nu au scări de intervenţie pentru etajele 
superioare și nici banalele saltele. Situaţia este însă 
generalizată. 

Retragerea bruscă a statului din mediul economic pe 
motivul neimplicării într-o economie liberă a provocat o 
prăbușire a marilor întreprinderi și, implicit, decăderea unor 
regiuni întregi. Se știe că statul are datoria să susțină 
comerțul la distanţă și orice mare putere aplică acest 
principiu, chiar dacă unele doctrine susţin de faţadă altceva. 
Totul pleacă de la incapacitatea guvernaţilor de la București 
de a stabili direcţii clare de dezvoltare. Chiar dacă se 
realizează periodic o infuzie de sânge provincial prin alegeri, 
ideile rămân aceleași, perimate și sterile. Provincia e lăsată 
să se descurce singură și se poate vorbi chiar de o exploatare 
venită din partea unei capitale supradimensionate și pline de 
birocrați inutili. Parlamentul României este o instituţie 
ineficientă tocmai prin efectivul numeros și, mai ales, prin 
concepţiile eronate pe care le promovează. Deputaţii și 
senatorii au impresia că reprezintă o mare putere, că sunt 
egalii trimișilor din SUA sau Uniunea Europeană și preferă 
excursiile în străinătate de parcă cineva i-ar lua în seamă. 
Averile câștigate ilicit, nerespectarea legii și lipsa din ședințe 
când se discută legi importante duc la scăderea prestigiului și 
la ideea că instituţia legislativă trebuie reformată pentru a 
putea emite pretenţii că suntem conduși în mod eficient. 
Imensa clădire a Casei Poporului apasă prin cheltuielile 
deosebite, tavanele fiind poleite cu foiţă de aur. Dacă 
parlamentarii reprezintă instituţia fundamentală a ţării, 
vizitele funcţionarilor din ministere, prefecturi și primării se 
pot justifica cu mare greutate. Interesele economice ale țării 
nu intră în calcule, din simplul motiv că fabricile mari au fost 
falimentate după 1989. S-a preferat jupuirea oii în locul unei 
tunderi eficiente. 

Deciziile eronate după 1989 nici nu mai pot fi 
contabilizate. Să amintim doar câteva dintre ele. Fabricile de 
camioane și tractoare din Braşov au fost considerate 
nerentabile, cu toate că utilajele din agricultură sunt în mare 

măsură bune de fier vechi, depășite după 30 de ani de 
serviciu în condiţii grele. Ar fi fost necesare niște licenţe de 
motoare fiabile și totul ar fi intrat în normal. Situaţia se 
prezintă în mod asemănător cu uzina ARO din Câmpulung, 
unde se fabrica un autoturism bun pentru transporturi de 
marfă pe drumurile proaste ale ţării. Era rezistent precum un 
catâr. Nu trebuie să uităm că Toyota s-a impus pe piaţa auto 
și cu produse de acest tip, deosebit de utile și în conflictele 
militare contemporane. Aparatura rețelelor electrice are o 
vechime apreciabilă și nimeni nu mai încearcă o înlocuire de 
amploare. Nu se mai miră nimeni când se distruge aparatura 
electrocasnică a oamenilor din cartiere întregi. Orașul 
București cunoaște frecvent pene de curent. Privatizarea 
rețelelor electrice nu va avea aspecte pozitive. Investiţiile 
sunt puţine și se fac doar pe regiuni. Închiderea 
termocentralelor a dus la diminuarea puterii instalate pe 
fondul creșterii consumului de energie. 

Agricultura a ajuns la pământ, pentru că fostul inventar al 
cooperativelor agricole a fost împărțit și, în mare măsură, 
distrus. Nici L.A.S.-urile n-au scăpat de febra jafului și puţine 
mai produc la un nivel calitativ ridicat. Culmea valului 
distrugător pentru zootehnie s-a înregistrat atunci când 
animalele au fost lăsate să moară pur și simplu de foame. 
Imaginile erau șocante. A fost un adevărat tsunami. Procesul 
continuă și nimeni nu vede. Să luăm doar un exemplu 
punctiform. În comuna Bradu, satul Bradu de Sus, se află 
grajdurile colectivului. Au rămas fără acoperișuri și ruinarea 
se desăvârșește pe zi ce trece. Nici fosta brutărie nu se află 
într-o stare mai bună. Autorităţile locale privesc cu 
indiferență situaţia, motivând că nu găsesc investitori 
particulari sau că nu sunt interesaţi de clădirile achiziţionate. 
Lovituri noi au fost date crescătorilor de păsări în urma 
declanșării isteriei gripei aviare în 2006. Producătorii au 
ajuns să-și lase păsările să moară de foame pentru că nu le 
pot vinde pe piaţa internă și nici în alte ţări. S-a dat liber la 
aducerea de carne din Brazilia și SUA, ceea ce înseamnă 
carne ieftină, dar pierderi mari prin dispariţia locurilor de 
muncă. Dacă fermele au o situaţie financiară ce le permite să 
reziste un timp, distrugerea găinilor din gospodăriile 
populaţiei a dus la scăderea nivelului de trai, fără ca 
autorităţile să poată demonstra că măsura eutanasierii a 
împiedicat răspândirea epidemiei. A fost o lovitură dură la 
fondul biologic al speciilor domestice, țăranii având păsări 
de curte. Acum vor fi obligaţi să le înlocuiască prin mutanţi 
europeni cu carne chimizată și puţin rezistenți în mediul 
natural. Carnea de la găinile țărănești nu se compară calitativ 
cu cea obținută industrial, dar războiul economic nemilos a 
lovit cu o adevărată vânătoare de vrăjitoare găinile, curcile, 
gâștele și rațele. Am asistat la relansarea rugurilor Inchiziției 
sau a celor din Al Doilea Război Mondial. Nimeni n-a sărit 
în ajutorul găinilor, așa cum s-a procedat cu câinii maidanezi 
care au reușit să omoare oameni. Probabil că pierderile 
provocate de câinii vagabonzi sunt mai mari prin tratamentul 

antirabic și prin zilele de muncă irosite de victime. Statul a 
uitat că orice economie se protejează prin taxe vamale 
ridicate și cel mai bun exemplu îl reprezintă chiar SUA, ţară 
care deţine locul întâi în propaganda pentru comerțul liber. 
Onestitatea nu are nimic în comun cu politica și economia. 
Serele și sistemele de irigaţii au fost lăsate în seama 
autorităţilor locale și s-a ales praful, pentru că furturile s-au 
amplificat pe măsură ce eficiența poliţiei s-a diminuat. 
Livezile și podgoriile au fost retrocedate și țăranii, lipsiţi de 
fonduri și utilaje, au preferat să cultive porumb. N-a existat 
o intenţie reală să se pună la punct o reţea de fabrici pentru 
sucuri naturale și ne otrăvim cu produse sintetice similare 
detergenţilor. Excesul de zahăr din sucuri și prăjituri a 
contribuit la sporirea numărului de diabetici și la apariția 
obezilor peste limitele normale. Aspartanul și coloranții 
sporesc sursele de îmbolnăvire. Poluarea industrială din 
epoca lui Nicolae Ceaușescu a fost înlocuită cu una internă, 
mult mai periculoasă. Nici produsele alimentare nu mai sunt 
controlate eficient și cetăţeanul a fost lăsat la mâna 
întreprizătorului privat, care numai bună-credinţă nu are. 
Sporirea numărului de bolnavi de cancer poate fi pusă pe 
seama aditivilor alimentari. Presa se limitează la a trage 
semnale, iar guvernanţii își văd de interesele private. 
Nitritul de sodiu, substanță puternic cancerigenă, se adaugă, 
în locul banalei sări, pe post de conservant. Este o adevărată 
crimă în țara unde există munţi de clorură de sodiu. Ceea ce 
a fost bun timp de mii de ani la conservarea produselor 
alimentare nu mai satisface gusturile industriașilor din 
domeniu. Nu trebuie să ne speriem totuși. Pe multe produse 
se specifică efectuarea dozării conform normelor legale în 

vigoare. Un reprezentant al autorităților argeșene declara pe 
un post de televiziune că dacă nitritul nu depășește 
concentrația de 7 mg la 100 g de compoziţie nu este 
periculos. Avea o logică de fier. Nu înţeleg atunci de ce 
occidentalii nu suportă îngrășămintele pe bază de azotaţi și 
noi introducem substanțele de descompunere direct în 
mâncare. Dar birocratul a mers mai departe cu afirmaţiile 
eronate. A spus că și sarea poate să fie toxică pentru cei 
suferinzi de inimă. Ceea ce nu sesiza venerabilul apărător al 
sănătăţii publice este faptul că banala clorură de sodiu a 
rămas indispensabilă vieţii pe această planetă din cele mai 
vechi timpuri. Se știe că orice produs în exces dă reacții 
secundare, dar nu trebuie acum să introducem mii de 
substanţe chimice în alimentaţie pentru că nu le interzice un 
minister sau altul. Probabil că românii îl vor depăși pe 
celebrul Mithridates VI Eupator, dar acesta își administra 
voit doze de otravă pentru a se apăra de asasinii dornici de 
putere. Statul și-a pierdut rolul de protector al sănătății 
publice și acum suntem supuși la o chimizare intensivă. 
Scăderea potenţialului românesc se vede și în domeniul 
infrastructurii. Căile ferate au fost privatizate pe motiv că nu 
sunt rentabile, iar reparaţiile se fac cu mare întârziere. Multe 
tronsoane mai au încă traverse din lemn, deci sunt incapabile 
să susţină trenurile de mare viteză. Calea ferată din Valea 
Jiului nu mai are semnalizare, toate elementele metalice 
fiind furate, iar autorităţile privesc pasive cum înfloresc 
societățile colectoare de fier vechi. Nu prea se pune 
întrebarea de unde se poate strânge metal într-o regiune 
deficitară. Nici măcar calea ferată spre Giurgiu n-a fost 

dublată și electrificată pentru a deveni interesantă pentru 
europeni și a asigura legătura capitalei cu fluviul. Numărul 
de locomotive s-a redus dramatic și Săgeata albastră 
reprezintă un pas înapoi, pentru că mașina consumă 
combustibili fosili într-o epocă în care se pune accent pe 
energia electrică. Anul 1999 găsea România cu un parc de 
3.418 locomotive, ceea ce înseamnă o pierdere de 954 de 
unități faţă de anul 1994. Locomotivele sunt vechi și multe 
au peste trei decenii de viaţă. Probabil că în Occident nu se 
mai găsesc decât în muzee. Drumurile au ajuns într-o stare 
deplorabilă și pot fi comparate cu cele de pe la 1915. Nu sunt 
nici suficiente utilaje pentru intervenţii rapide în cazul 
alunecărilor de teren pe șosele sau cu drumuri cu tot. 
Inundaţiile din 2005 au confirmat lipsa de tehnică modernă 
și eficientă pentru a neutraliza rapid efectele intemperiilor. 
Dacă efectele au fost mici, Dunărea a lovit din plin în 
primăvara anului 2006, localităţi întregi fiind rase de pe faţa 
pământului (Rast, județul Dolj etc). Guvernanţii au reușit să 
se scuze aruncând vina pe Nicolae Ceaușescu. Un mort nu 
poate fi vinovat de distrugerile provocate de nepăsarea celor 
care se ceartă inutil prin ședințele Parlamentului. A crescut 
numărul automobilelor particulare, ceea ce înseamnă o 
creștere a nivelului de trai, dar, în același timp, a dus la 
sporirea poluării și la o risipă de petrol fără precedent în 
istoria României. Grevele vor acutiza situaţia din 
transporturi, dar s-ar putea să fie afectată întreaga economie. 
Automobilele vor impune o lărgire a rețelei de drumuri și 
trecerea la autostrăzi, ceea ce timid s-a și început. 
Autostrăzile implică scoaterea terenurilor arabile din 
circuitul agricol, cu consecinţe imprevizibile pentru mediu. 
Lipsa lucrărilor de amenajări funciare a dus la inundaţii, 
surpări de maluri și degradarea iremediabilă a solurilor 
fertile de pe suprafețe apreciabile. Rețelele de apă potabilă 
sunt vechi și nu mai asigură un lichid vital, ci un amestec de 
microbi și impurități. Statul are datoria să se ocupe de marile 
lucrări, comunităţile locale fiind prea slabe din punct 
financiar pentru a susține efortul. Exemplele sunt suficiente 
în istoria relativ recentă a României. Locuitorii comunei 
Leșile (judeţul Argeș) nu puteau să repare școlile la nivelul 
anului 1941. Vreme de război, se va spune, dar situaţia dura 
de ceva vreme. Perioada interbelică a fost lăudată prin multe 
manuale și lucrări științifice pentru realizările deosebite, dar 
aprovizionarea cu banala apă a fost lăsată pe seama 
comunelor, ceea ce a favorizat menţinerea bolilor gen febră 
tifoidă sau dizenterie. Și astăzi situația se menţine 
asemănătoare, pentru că firmele particulare au tot interesul 
să încaseze banii și să nu se implice în lucrări de amploare. 

Decăderea industriei a dus la o scădere a volumului 
exporturilor și, în același timp, la o scădere a prestigiului 
internațional prin tipul mărfurilor oferite. S-a ajuns să se 
livreze fier vechi, cioburi de sticlă și cherestea, produse ce se 
pot prelucra superior în țară. Alvin Toffler scria cu multă 
vreme în urmă că doar țările producătoare de tehnică de vârf 
vor conta în comerțul mondial și se vor bucura de prestigiu. 
Flota românească a fost lăsată pe seama unor societăți 

particulare, navele s-au vândut ca fier vechi la preţuri 
derizorii și nu cred ca un astfel de jaf în timp de pace să mai 
aibă egal. Cred că și pentru vreme de război se poate face cu 
greu o comparaţie. Nu trebuie să se uite că un vapor are mai 
multe vieți prin reparaţii capitale și poate fi folosit peste 50 
de ani, chiar și un secol pentru ţările care nu-și permit 
tehnică nouă. Nici turismul nu poate contribui în mod 
semnificativ la aducerea de fonduri, pentru că monumentele 
nu sunt puse în valoare, iar muzeele nu au exponate din cele 
mai interesante. S-a casat tehnica sovietică de război, dar nu 
s-au păstrat modele ce poate nu există decât în fosta U.R.S.S. 
Motivul a fost unul pueril: trebuie să respectăm tratatele de 
dezarmare. Se știe însă că piesele de muzeu nu mai au 
valoare practică și, eventual, pot fi neutralizate. 

Stafidirea României devine evidentă atunci când se trece 
la capitolul demografic. Populaţia a îmbătrânit și decedaţii 
nu mai pot fi înlocuiţi, pentru că tinerii sunt atrași de valul 
turbocapitalismului ce nu mai permite o viață personală prin 
numărul orelor de muncă impuse, iar salariile nu mai asigură 
întreținerea la standarde decente a familiilor numeroase. 
Dacă se ţine cont de statisticile demografice, familia are sub 
trei membri. Se știe că pentru menținerea populaţiei la un 
nivel constant, fiecare familie ar trebui să aibă cel puţin doi 
copii. Femeile nu-și mai doresc acum un număr mare de 
sarcini, pentru că se dedică total carierei. Sunt lovite de 
fenomen îndeosebi femeile intelectuale. Nici patronii nu mai 
sunt interesaţi decât de valorificarea forţei de muncă și nu 
mai contează decât preţul scăzut. Marile orașe, tradițional 
dependente de importul de oameni din mediul rural, sunt 
afectate deja de scăderea demografică. Situaţia devine 
critică pentru sate. Tinerii sunt atrași de salariile din fabricile 
românești, iar cei puternici și rezistenți sunt apreciaţi și în 
Europa. Intelectualii, lipsiţi de perspective într-o ţară cu o 
economie distrusă, pornesc în valuri spre un Occident mai 
darnic. Se acceptă și muncile prost plătite pentru localnici, 
dar mult mai bine remunerate decât în ţară. 
Turbocapitalismul înseamnă o deplasare rapidă a forței 
de muncă și doar cei capabili de efort prelungit își vor 
asigura standarde ridicate. Creşterea vitezei economice 
duce la un permanent stres în condiţiile în care locurile de 
muncă nu mai sunt garantate. Nu mai trebuie să mire pe 
nimeni numărul mare al sinuciderilor înregistrate anual și 
chiar copiii simt presiunile sociale. Accidentele rutiere vor 
continua să facă ravagii în condiţiile în care drumurile sunt 
subdimensionate pentru actualul trafic, iar oamenii se 
grăbesc pentru o integrare perfectă în lumea dezlănțuită a 
banului. Se sting anual sute de potenţiale familii, dar 
autorităţile se mulţumesc să contabilizeze numărul 
victimelor. Introducerea sistemului computerizat de 
supraveghere este abia la început și creșterea numerică a 
automobilelor va compensa măsura. Doar într-un an au pierit 
2.877 de persoane și au fost rănite 8.198, ceea ce echivalează 
cu o încleștare serioasă din Al Doilea Război Mondial. 
Autostrăzile au rămas doar surse sigure de îmbogăţire pentru 
cei care dau autorizaţii. Satele izolate au început să dispară, 
dar fenomenul se extinde și la localităţile mai favorizate din 
punct de vedere economic. Clădirile șubrede se menţin în 

mijlocul unor orașe mari (București, Brăila, Constanţa) și 
fac victime prin surparea bruscă. Doar pe 21 august 2005 
s-au înregistrat doi morţi la Brăila într-un astfel de incident. 
Nu se mai pun în discuţie efectele unui seism. Autorităţile nu 
le dărâmă sub motivul că sunt monumente, iar locatarii n-au 
fonduri pentru consolidare. Se menţine o situaţie periculoasă 
prin sistemul tărăgănării. Sunt peste opt milioane de locuinţe 
în România, ceea ce înseamnă nici trei persoane pe unitatea 
de locuit. Patru sau cinci ani vor fi suficienți pentru apariția 
golurilor ce vor aminti de ruine. Regresul se va accentua în 
anii viitori și va deveni extrem de vizibil atunci când 
generațiile de după 1997 vor ajunge la maturitate. 
Mortalitatea s-a accentuat nepermis de mult pe fondul lipsei 
de medicamente și de bani. Mulţi oameni mor cu zile pentru 
că medicii nu le acordă îngrijire de calitate. Diferenţa se 
vede în faptul că un senator este tratat de zece doctori 
(probabil nu s-au pus la socoteală și asistentele) și pentru un 
sărman nu se găsește un pat modest. Reţeaua sanitară e 
aproape în totalitate compromisă, pentru că multe spitale 
stau să cadă, iar aparatura se ridică la nivelul celei din 
muzee. Se explică astfel lipsa de interes a statului pentru 
oamenii de rând, politicienii fiind la fel de dezinteresaţi, 
indiferent de orientare. Trecerea de la vechiul regim a dus la 
o dorință normală de a avea o casă pe pământ, departe de 
vecinii gălăgioși. Imobilul trebuie să asigure și prezentarea 
noului statut social. Orașele s-au dezvoltat haotic prin 

apariția unor noi cartiere. Totuși nu înseamnă că sunt un 
motiv de bucurie. Au fost scoase din circuitul agricol 
suprafețe importante pentru un confort uneori momentan. 
Zonele de munte și de deal au fost lipsite de pădure tocmai 
din dorinţa de a avea pădurea lângă casă. Orașul Pitești, de 
exemplu, a pierdut o parte importantă a codrului Trivale, dar 
acțiunea fără discernământ a drujbelor continuă și 
autoritățile nu iau niciun fel de măsuri pentru că posesorii de 
funcţii sunt direct interesaţi să deţină locuinţe în zone curate. 
S-a ajuns la construirea de case chiar și în parcurile naturale. 
Mediul natural a fost înlocuit cu ziduri de beton ce 
amintesc de sinistrele închisori ale regimului comunist. 
Viitorul va aduce o decădere accentuată a zonelor 
periferice, europenii şi bogătașii români fiind interesaţi 
doar de regiunile rentabile şi apropiate de căile de 
transport. Statisticile oficiale vor aminti în continuare de 
mărețele realizări ale perioadei, dar pentru România 
decăderea nu mai poate fi oprită pe fondul certurilor 
nesfârșite din coalițiile de guvernare. Democraţia va rămâne 
celebră prin certurile interminabile dintre diferitele centre de 
putere, dar momentan rămâne cea mai bună formă de 
organizare a puterii. Problema României constă în faptul că 
democraţia este doar de suprafaţă și în realitate o rapace 
oligarhie a ocupat toate pârghiile conducerii, iar cea mai 
mică urmă de moralitate a fost dată uitării. 

ION NANIA 


(1934-2009) 





La sfârșitul anului 2009 ne-a părăsit 
unul dintre cei mai harnici și prolifici 
oameni de cultură pe care i-a dat vreodată 
zona Argeșului. E greu să-l cuprinzi într-o 
definiţie pe Ion Nania, căci despre el este 
vorba: arheolog, istoric, etnograf, culegător 
de folclor și de tradiții populare, muzeograf, 
profesor, etimolog, zoolog, ornitolog, 
publicist... A fost un amalgam bine 
închegat și bine sudat din toate acestea, un 
om cu o vastă cultură enciclopedică, un 
specialist de teren și nu unul comod, „de 
cabinet”. 

Născut în primăvara lui 1934 în satul 
Leșile din comuna Teiu, își începe studiile 
în comuna natală, le continuă la Liceul 
“Brătianu” din Pitești, urmând apoi 
cursurile Facultăţii de Limba Română- 
Istorie din cadrul Institutului Pedagogic 
București. După absolvire (1956), revine în 
zona natală, ca profesor la Bârlogu și Teiu. 
Între 1961 și 1967 este muzeograt principal 
la Muzeul Regional Argeș, pentru o scurtă 
perioadă ocupând și funcția de director al 
acestei instituţii. După 1967 se îndreaptă 
din nou către învățământ, până la 
pensionare (1990) funcționând ca profesor 
de istorie la școala din Mozacu și apoi la 
școlile 10 şi 12 din Pitești. 


— 2 


O evocare 


Personal, l-am cunoscut târziu, acum 
zece ani, în toamna anului 1999, însă am 
avut o strânsă și durabilă relaţie 
profesională, întemeiată pe pasiunea 
noastră comună pentru arheologie. De 
altfel, sub acest aspect, de arheolog, l-am 
cunoscut cel mai bine. Am făcut împreună 
zeci de călătorii arheologice pe teren, 
vizitând foarte multe situri arheologice și 
culegând din iarbă sau din brazda proaspăt 
tăiată de fierul plugului fragmente 
ceramice, piese de silex sau de piatră. A 
căpătat deplină încredere în mine când, în 
una din primele noastre călătorii, în 
primăvara lui 2000, la Mozacu, i-am 
determinat cu ușurință fragmentele 
ceramice de epoca bronzului pe care tocmai 
le adunaserăm din malul unei viroage. A 
început apoi să-mi arate o mulțime de situri 
arheologice, unele dintre ele numai de el 
știute, pe care le descoperise în tinereţe, în 
urma zecilor de ani de cercetări de teren pe 
care le făcea de dimineaţa până la apusul 
soarelui, de multe ori petrecându-și noaptea 
pe câmp sau în pădure, pentru ca a doua zi 
dimineața să o ia de la capăt, cercetând 
pajiștile, locurile arate, rupturile de maluri, 
văile apelor în căutarea vestigiilor 
preistorice. Tellurile eneolitice de la Teiu, 
Zidurile și Negrași, așezările de epoca 
bronzului de pe Valea Mozacului sau cea de 
la Smeura, necropola tumulară de la 
Ciocănăi, așezarea dacică de la Teiu, 
așezarea și necropola dacilor liberi de la 
Negrași sunt numai câteva din siturile 
arheologice pe care mi le-a semnalat, 
conducându-mă pe teren. Avea un simț al 
orientării în teren incredibil și o precizie 
fantastică. Locuri pe care nu le mai văzuse 
de zeci de ani îi erau extrem de clare în 
minte, fiecare măsurătoare în „pași” de la 
vechile lui puncte de reper (puteau fi orice: 
o fântână părăsită, un stâlp de la rețeaua 
electrică, un păr bătrân, o răspântie de 
poteci) până la zona cu vestigii arheologice 
(cioburi, urme de arsură, fragmente de 
chirpici, așchii de silex), reușindu-i cu o 
exactitate pe care nu o credeam posibilă. 
Mă uimea întotdeauna cât de clare îi erau în 
minte locurile, până la detaliile cele mai 
mici ale terenului. 

A fost un arheolog cu adevărat pasionat, 
constituind în urma cercetărilor sale 
îndelungate de teren o impresionantă 





personală 


colecție arheologică alcătuită din peste 
3.000 de piese aparținând tuturor epocilor 
istorice, din paleolitic până în evul mediu 
târziu. În 1995 Muzeul Judeţean Argeș a 
achiziționat această colecţie remarcabilă 
care constituie acum un fond distinct în 
patrimoniul arheologic al muzeului — 
„Colecţia Nania”. 

A scris mult, a fost un autor prolific. Ca 
să mă refer la opera lăsată de Ion Nania, m- 
aș întinde mult peste limitele editoriale 
acordate acestui material. Probabil că 
numărul articolelor științifice depășește 
suta, iar în privința volumelor, cele cinci 
lăsate în urmă sunt ilustrative pentru 
evoluţia preocupărilor sale: primele două 
sunt cărți de referinţă în domeniul istoriei 
vânătorii, a treia, la care a lucrat mai multe 
decenii, este voluminoasa monografie a 
comunei Mozăceni, iar ultimele două sunt 
dedicate legendelor și tradiţiilor populare. 

De fiecare dată când îl vizitam acasă, îl 
găseam întotdeauna la biroul de lucru, în 
faţa mașinii de scris, înconjurat de 
omniprezenţii vălătuci de fum de tutun și de 
fişe ordonat acoperite cu un scris caligrafic, 
în mijlocul sufrageriei cu pereții tapetați de 
jur-împrejur de rafturi ticsite cu cărți (mi-a 
mărturisit odată că prinsese și o oarecare 
fobie de la o întâmplare mai veche, când 
rafturile s-au rupt, cedând sub greutatea 
volumelor...). Una din piesele de rezistență 
din acea bibliotecă avea să ajungă în 
posesia autorului acestor rânduri, dăruită cu 
toată dragostea. Nici nu a vrut să ţină seama 
de refuzurile mele, având în vedere 
valoarea cărţii — era vorba de Troia lui 
Schliemann, ediția franceză de lux din 
1885. Cu câteva săptămâni înainte de 
dispariția sa, i-am reamintit de carte, 
întrebându-l dacă, totuși, nu și-o doreşte 
înapoi, fiind o lucrare rară și valoroasă. 
Chiar am glumit, spunându-i că 
valorificarea ei într-un anticariat cu ştaif i- 
ar putea asigura medicamentele pentru 
câteva luni. A râs, însă darul rămânea dar. 
Așa... de la un arheolog, pentru alt 
arheolog. Ca o predare simbolică de 
ștafetă... 

Acum, când scriu aceste rânduri, chiar în 
ziua Sfântului loan a anului de graţie 2010, 
amintirea lui lon Nania se învăluie tot mai 
mult într-o aură caldă și luminoasă. 
Dumnezeu să-l odihnească! 


Dragoș MĂNDESCU 
Restituiri Pitești nr. 1/2010 


Mi-e tare greu să scriu, la timpul trecut, 
despre un om pe care eu și tot neamul meu 
l-a cunoscut atât de bine! Doar sentimentul 
datoriei îmi dă acea putere minimă de a 
rememora câteva lucruri despre cineva tare 
drag și respectat. 

Omul căruia i-am spus întotdeauna 
Domnul Profesor a ieșit la pensie ca 
profesor suplinitor la o școală generală 
piteşteană. Aspect aflat târziu, după 1990, 
fiindcă, în clasa a XII-a, pe când era încă în 
activitate, un coleg de la Liceul 
„Bălcescu”'/Colegiul „„Brătianu”” (Pose, 
Marius Paraschivescu) îmi mărturisea că cel 
mai bun profesor dintre toți pe care îi 
avusese era tocmai consăteanul meu, dl. lon 
Nania. Aspect revelatoriu, fiindcă, datorită 
dârzeniei de care a dat dovadă în a preda 
istoria adevărată, nu trucată de sclavii 
ideologici ai comunismului românesc, 
nelăsându-se niciodată învins, a fost 
pedepsit de fostul regim. La propriu (prin 
bătăile din beciurile Miliției, de care a avut 
parte în prima tinereţe) și la figurat (ținut la 
marginea societății, suplinitor). Istoria s-a 
răzbunat oarecum în ultimii ani, fiindcă a 
fost invitat să-și lanseze impresionanta 
monografie despre Mozăceni, în 2005, sub 
cupola Academiei Române. Un istoric ce 
merita, judecând după spiritul enciclopedic, 
măcar statutul de profesor universitar, nu de 
„suplinitor””. Un istoric argeșean pe care 
Romulus Vulcănescu prefera să se bazeze, 
în „Mitologia română”! (1985), iară nu pe 
C.C. Giurescu. Un argeşean care, lovit de 
istorie, bazându-se pe înțelepciunea 
poporului român, publica volume 
academice de istoria vânătorii și vânatului, 
dar în care era vorba de români adevăraţi, 
de vechi obiceiuri strămoșești și de 
demnitatea pierdută. 

Dar nu despre opera Domnului Profesor 
vreau să vorbesc acum, ci despre ceea ce 
știu eu despre Omul Ion Nania. Câteva 
amintiri... 

Ar fi rămas un ţăran român autentic, 
dacă, la șapte ani, nu l-ar fi descoperit 
Vladimir Streinu pe când păștea oile în 
marginea Pădurii Mozacu și nu l-ar fi rugat 
să îi spună o poezie. Știa una învățată de la 
mama sa (lelea Dina, cum îi spuneam și eu 
pe când eram copil), care s-a dovedit a fi o 
variantă a  ,„Mioriţei””. Impresionat, 
Vladimir Streinu a mers cu birja la nea 
Șerban, tatăl Domnului Profesor, și i-a 
oferit o sumă de bani importantă spre a-și 
da copilul la școală. O mărturisire pe care 
mi-a făcut-o în casa lui nea Gicu, un copil 
din flori căruia îi dedicase o poezie în 1955. 

Mamei mele, Gica, i-a fost profesor de 
istorie la Teiu. Tatălui meu, Ilie, i-a fost 
profesor de viaţă (tata nu a uitat, sub 

amenințarea unui boxer cu state, gustul 
tutunului, fiindcă îl prinsese că... fuma în 
vreme ce păzea oile). De altfel, părinții mei 
mi l-au oferit de timpuriu ca model de om și 
cărturar, dorindu-și, în schimb, să am parte 
de norocul căruia Domnului Profesor i-a 
lipsit. 

De altfel, pe Domnul Nania l-am 
cunoscut din copilărie, pe când alergam 
după licuricii de pe ulița bunicilor. Casa 
bunicilor mei se afla exact peste drum de 
casa lelei Dina (Constantina Nania-Șerban), 
la care poposea, în vacanțe, și Domnul 
Profesor. Era bun prieten cu tataie, Radu 
Badea. În nopţile de vară plecau la pescuit, 
nu atât pentru cei câțiva peștișori, ci pentru 
a sta de taină. Tataie vorbea, dl. Nania 
asculta, nota. O legendă, un cântec de 
lagăr... 

Mărturisesc public că mulți ani — până 
hăt, după 20! — m-am mulțumit doar să-l 
salut, fiindcă realmente mă intimida. 
Legenda îl preceda (prin ceea ce știam de la 
părinți, bunici, alte neamuri), tot satul 
nostru se mândrea cu Domnia Sa. De la 
tataie știam de cercetările arheologice 
inițiate, între 1956-1963, de pe Valea 
Mozacului, cercetări valorificate de dl. 
Nania, care ne-au pus pe hartă drept cea mai 
veche așezare omenească din România. 
Tataie participase la săpături, îmi vorbea de 
uneltele de silex și topoarele de piatră 
găsite... Eu tocmai învățam la școala 
primară lucruri legate de cultura de prund 
pe care tocmai Domnul Profesor le 
descoperise la noi! Cum să îndrăznești să 
mai calci prin faţa unui asemenea om?! Și 
mai știam cum mă „uşuia”” tataie, ca nu 
cumva să prind ce taineau, lucru ce se 
repeta și acasă la tata, unde veneau doi 
unchi tot la taină, ca să discute despre o 
istorie la care nu trebuia să am acces. Încă. 

„„„Flăcăiandru, participam cu fratele meu 
la „„Masa bradului”” la nunțile din sat (la 
fedeleșul de sâmbăta seara nu aveau voie să 
participe decât cei de căsătorit, la nunta de 
duminică seara mergeau părinții). Destul de 
des, fiindcă neamurile se contopeau, 
Domnul Profesor era prezent la masa celor 
tineri, exclusiv din dorinţa de a ne vorbi, cu 
glas puternic și totodată blajin, de pe scena 
lăutarilor, despre istoria satului nostru — ce 
familii de haiduci l-au fondat (Badea, 
Nania, Micu), când satul a fost ars complet 
într-o luptă de la 1535 a domnitorului Radu 
Paisie cu turcii, cum s-a numit, pe vremuri, 
satul nostru - Aleșii, nu Leși/Leșile -, despre 
istoria satelor dispărute din jur, alături de 
multe legende. Inevitabil, încheia cu urarea 
să ne păstrăm tradiţiile și să fim mândri că 
suntem pui de țărani români adevăraţi. 

„Târziu, pe când eram ziarist, în casa 
unchiului nea Gicu Neagu, participam la 





in) memoriam 


Domnul Profesor 


discuţii grele pe teme istorice. Practic, doar 
puneam întrebări, în rest ascultam. Avea un 
farmec unic. Falnic, dar cu glas molcolm și 
grav. Emanând pace, dar de o fermitate 
extremă. Îmi vorbea mult de bunicii mei 
prea devreme dispăruți, lucruri tainice. 

„„Și iată că viaţa m-a adus director, o 
vreme, la Centrul Cultural al Municipiului 
Pitești. Cum una dintre publicaţiile C.C.P., 
„Restituiri Pitești””, lâncezea, ba, mai grav, 
publicase un articol ce se baza exclusiv pe 
fostul ziar „Scânteia””, i-am oferit direcţia 
acesteia. Era șocat, suferea la propriu cu 
revista în faţă. M-am decis pe loc. S-a 
hotărât pe loc. Să fie director al revistei 
„Restituiri””. Au apărut doar câteva 
numere. Era de o intransigență fără limite. 
Veneau tot felul de propuneri de publicare, 
desfiinţate imediat: „Ce aduce nou acest 
articol în istoriografie? Cu două-trei citate 
dintr-o carte citită recent nu te poți numi 
istoric. Nu  încurajez recenziile, ci 


cercetarea arhivelor și cercetarea de teren”. 
Era pătimaș, nu-i suporta, deopotrivă, pe 
foștii legionari și pe foștii comuniști, 
fiindcă aceștia îngrădiseră ori impuseseră 
cu pistolul adevărul. lubea și respecta 
libertatea mai mult decât orice. Nu suporta 
minciuna și „șmecheria”?. 











Cum am spus, Domnul Profesor 
impunea tuturor. Mă intimida și când 
vorbea atât de frumos, la dezbateri publice, 
despre familia mea. L-am înțeles abia de 
Sfintele Paști, în aprilie 2007, când i-am 
descoperit, pregătit deja, mormântul de la 
țară. Ceea ce şi-a scris pe cruce e definitoriu 
pentru cel care a fost. Un om prea mare într- 
o lume atât de mică. Un român printre atâția 
străini. Fusese conștient toată viaţa de acest 
lucru. De aceea a risipit seminţe peste toate 
pietrele neamului. 


Jean DUMITRAȘCU 

NARCIS IONUȚ GHERGHINA 


(12 octombrie 1978, Pitești — 11 aprilie 2008, București) 


Textul următor trebuia să fie editorialul numărului 17 al revistei Restituiri 
Pitești, pe care Narcis îl pregătea înainte să plece grăbit dintre noi. A trăit în 
viteză, cum chiar el spunea, a ars „ca o lumânare aprinsă la ambele capete”. 


Rămas bun! 


Oare cine credea mai acum 
câteva decenii că Târgul Piteștilor, 
de băcani și meșteșugari, avea să 
devină în zilele noastre un oraș în 
care cultura să-și facă cunoscută 
prezența cu atâta vigoare? 

Probabil nu mulţi, 
cutezătorii... 

Acest lucru a devenit un adevăr, 
ceva palpabil și vizibil cu ochiul liber 
de către orișicine trăiește aici ori 
numai tranzitează locul. Și este așa 
tocmai datorită unor oameni care s- 
au dedicat în totalitate emancipării 
acestei comunităţi, oferindu-i nu 
numai hrană organică, ci și spirituală, 
fără de care noi toți am fi rămas niște 
biete făpturi interesate doar de 
câștigul unei vieţi relativ tihnite. 

Prefacerile survenite în structura 
de bază a societăţii piteștene din 
ultimul deceniu au venit pe fondul 
formării unei noi generaţii de 
intelectuali, mult mai numeroasă, mai 
statornică și mai hotărâtă să 
transforme, în și mai bine, existenta 
stare de lucruri. Foamea de cultură a 
devenit uneori mai apăsătoare decât 
cea  trupească, organică, 
împingându-i pe tineri să gândească, 
să planifice și să pună în scenă o 
gamă mult mai variată de 
evenimente culturale. 

Recenta integrare în cadrul marii 
familii a statelor europene ne 
forțează și ne potențează și mai mult 


doar 


să diversificăm aria activităţilor de 
natură spirituală. 

Adunarea Parlamentară a 
Consiliului Europei a recomandat ca 
istoria să fie o parte esenţială din 
educaţia tinerilor - Recomandarea nr. 
1283 (1996). Conform acesteia, 
predarea istoriei ar să îi ajute pe 
tineri să dobândească o gândire 
critică pentru a analiza și interpreta 
informaţia în mod responsabil, 
să recunoască complexitatea 
problemelor și să aprecieze 
diversitatea culturală, să identifice 
stereotipurile întemeiate pe 
discriminare naţională, rasială, 
religioasă etc. Este prescris, 
totodată, că cetăţenii au dreptul să 
înveţe o istorie care nu a fost 
distorsionată, timp în care statele au 
obligația să încurajeze abordarea 
științifică, fără prejudecăţi religioase 
sau politice. 

În ceea ce ne privește, avem 
credința că suntem pe drumul cel 
bun, noua generaţie de istorici aflată 
în formare promițând, prin 
diversitatea tematică abordată, prin 
seriozitatea tratării subiectelor 
cercetate și prin maturitatea cu care 
își concluzionează lucrările, că-și va 
aduce o contribuţie importantă la 
sporirea zestrei istoriografice 
naţionale și universale. 


Narcis lonuţ GHERGHINA 


NARCIS IONUȚ GHERGHINA 


ISTORIA BOMBARDAMENTELOR 
AMERICANE 


ASUPRA FOSTELOR JUDEŢE 
ARGEŞ ŞI MUSCEL 


1943-1944 


Edituro 
CARMINIS 





„Îmi ajunge că aveţi 
încredere în mine...” 


Sunt depozitarul multor amintiri cu lonuţ-Narcis Gherghina, 
precum și al unui număr însemnat de scrisori ce mi-a scris. În 
ceea ce privește amintirile, nu sunt în măsură acum să le evoc. Și 
pe mine m-a zguduit moartea sa, la 29 de ani, survenită în Il 
aprilie 2008. Cât privește scrisorile, mă voi strădui să pun ordine 
în ele, eventual să le restitui familiei. Îmi scria, fie de mână, fie la 
calculator, uneori câte 10-12 pagini, așternând pe hârtie bucuriile 

Și tristețile sale, speranţele, visele... Din păcate nu îi răspundeam 
de fiecare dată în scris, ci foloseam convorbirea telefonică, ceea 
ce, cred, îl nemulțumea parţial, el voia (probabil) un document, o 
scrisoare, oricând la îndemnână, pentru lectură, pentru încredere, 
pentru speranță... Era dificil pentru cine nu avea răbdarea și 
înțelepciunea să îl înțeleagă și să îl accepte așa cum e. Eu, ca tată 
a doi copii, din care un băiat apropiat vârstei lui, ceva mai mare, 
dobândisem răbdarea necesară și chiar o oarecare înțelepciune 
pentru aceasta. EI, lonuţ-Narcis, avea nevoie de o confirmare a 
justeţei speranțelor și a viselor sale, ca istoric, ca cercetător. În 
rest, primea totul de la familie, cu precădere de la grijulia sa 
mamă. Pe 29 ianuarie 2008 a avut loc prima intervenţie 

chirurgicală din cele şapte în total, la Spitalul Fundeni. Mama sa 
a donat o parte din ficatul ei pentru fiul ei. Colegul Ilie Manole 
îmi spunea cum mama sa “zburda” prin spital, fericită că i-a dat 
a doua oară viaţă fiului ei, lui lonuț-Narcis Gherghina. 

Dar nu despre aceste fapte zguduitoare îmi propusesem să 
scriu, ci despre revista Restituiri. Revistă de istorie, serie nouă, 
apărută sub egida Centrului Cultural Pitești (director: Jean 
Dumitrașcu), cu Ionuţ-Narcis Gherghina redactor-șef. Era atât de 
bucuros când a apărut fascicula cu nr. 1-2 (14-15)/2007 încât mi-a 
telefonat, iar la 21 mai 2007, deci în urmă cu un an eram în 
posesia publicaţiei. La sfârşitul lunii august 2007 am primit și nr. 
3 (16) al revistei. Cât de încântat era că domnul Jean Dumitrașcu 
“i-a dat mână liberă”. Îmi spunea: “Va fi revista celor tineri, o 
revistă puternică...” Mi-a cerut consimțământul să fac parte din 
consiliul științific al revistei, alături de universitarii Gheorghe 
Buzatu, lon Calafeteanu, Ștefan-Radu Vergati. Am acceptat. Mai 
mult, am spus că sunt onorat de gestul său. Dar am cerut o 
explicaţie, am pus o condiţie: “Ce trebuie să fac? Nu accept 
funcţii cu caracter onorific!”. A râs și a afirmat: “Nimic, îmi 
ajunge că aveţi încredere în mine și mă încurajați. V-am citit 
cărțile. Nu uitaţi, când, în 2003, mi-aţi trimis Destinul unui 
zburător, am dormit cu ea sub pernă...”. 

Mă apela în scris sau verbal cu expresia “Domnule profesor”, 
ceea ce exprima un adevăr, numai că, din păcate, nu am fost 
niciodată profesorul lui, nici la Universitatea din Pitești, unde și-a 
luat licenţa în istorie-muzeologie, și nici la Universitatea din 
Craiova, unde a absolvit un masterat în Relaţii internaționale și 
unde proiectase un doctorat la prof. univ. dr. Gheorghe Buzatu, 
cu o temă extrem de generoasă, sub raportul cercetării istorice, și 
pe care se simțea apt să o finalizeze la înalte cote valorice, 
intitulată Războiul aerian în România, 1941-1944. 

La 24 de ani, în 2002, tipărise o lucrare ce-l atesta ca 
cercetător deja format, extrem de interesantă și bine documentată, 
Istoria bombardamentelor americane asupra fostelor judete 
Argeş și Muscel, 1943-1944 (Pitești, Editura Carminis, 2002, 
128 p). Numai că destinul a fost necruţător cu el. Dumnezeu să-l 
odihnească în pace! 


Prof. dr. Aurel PENTELESCU 


trecut prin viaţă ca un fulg de nea: curat la suflet, firav la 
A raoeure, bătut de vânturile unei soarte potrivnice. A 
îndurat chinurile bolii cu răbdare de mucenic, dar și cu vitejia 
unui luptător. Și-a păstrat până la capăt optimismul, a muncit 
exemplar și a făcut planuri de ample cercetări privind războiul 
aerian în spaţiul românesc, în anii 1941-1944. Cartea lui Istoria 
bombardamentelor americane asupra fostelor judete Argeş și 
Muscel, 1943-1944 (Piteşti, Ed. Carminis, 2002, 128 p.), precum 
şi alte contribuţii ale sale dau măsura marilor însuşiri de 
cercetător și a speranțelor, acum spulberate, în privința afirmării 
sale științifice. Dumnezeu să-i dea odihna pe care n-a avut-o pe 
Pământ! 


Acad. Florin CONSTANTINIU 


pariția unui nou număr al revistei Restituiri ne oferă 

Pee ball să-l readucem în prim-plan pe fostul 
director al publicaţiei, foarte tânărul Narcis Ionuţ Gherghina, 
dispărut prematur cu un an și jumătate în urmă. 

Sunt unul dintre profesorii care l-au cunoscut nemijlocit. 
Preocupările noastre s-au intersectat, iniţial, în cadrul activităților 
școlare din Liceul „Alexandru Odobescu”, Pitești, absolvit de cel 
evocat în 1998. Deși era la o clasă cu un alt profil, avea pasiune 

statornică pentru istorie, cu deosebire în ceea ce privește 
evenimentele conexate aviaţiei civile sau militare. 

Dornic să urmeze cursurile unei facultăți umaniste, am 
acceptat solicitarea de a-i coordona studiul materiei necesare, 
atunci, la admiterea în segmentul preferat. Împreună cu părinții 
săi, deosebit de receptivi față de preocupările singurului lor băiat, 
vom opta pentru noua specializare Istorie-Muzeologie, înființată 
la Universitatea din Piteşti în 1997. Succesul preconizat a fost 
deplin. 

De-a lungul celor patru ani de facultate, entuziasmul s-a 
transformat, treptat, într-o adevărată profesiune de credință, 
dominante fiind investigaţiile arhivistice sau lecturile adiacente 
istoriei aviaţiei. Din biblioteca proprie i-am oferit, spre studiu, 
cele două volume din lucrarea Operația „Tidal Wavw”, de James 
Dugan şi Carroll Stewart, privind bombardamentul anglo- 
american de la Câmpina și Ploiești (1943), care, după cum îmi 
spunea, l-au entuziasmat. 

Este seria de studenți din care s-au detașat mai multe valori, 
iar Narcis lonuţ Gherghina a întrunit toate calităţile să devină una 
dintre acestea, reprezentativă pentru promoţia 2002. 

Afirmația se bazează inclusiv pe faptul că însușirea 
cunoștințelor transmise prin cursurile pe care le-am susținut în 
etapa studiilor sale superioare, respectiv Istoriografie universală 
și Istoria religiilor (anul 1), Istoriografie românească (anul II), 
Istorie modernă și universală (anul III), s-a făcut cu seriozitatea 
proprie analiștilor de certă perspectivă. 

Convins de potenţialul exprimat, deși era student, l-am inclus 
într-o echipă interdisciplinară, având ca obiectiv relansarea 
scrierii istoriei municipiului Pitești, alături de colegii săi 
Constantin Augustus Bărbulescu, Marius Cârjan, Marius 
Păduraru. Demersul nostru de atunci se va concretiza, peste ani, 
în volumul Pitești 620. Memento (2008). A făcut parte, de 
asemenea, din grupul  documentariștilor  Monografiei 
Universităţii Piteşti, editată în 2004. 

Ceea ce ne-a furnizat o mare bucurie rămâne, însă, teza lui de 
absolvire, intitulată Istoria bombardamentelor americane asupra 
fostelor judete Argeş și Muscel (1943-1944), elaborată, 
covârșitor, prin investigarea surselor documentare inedite. 
Mentori i-au fost reputaţii universitari Valeriu Florin Dobrinescu 
(1943-2003) și Gheorghe Nicolescu. Beneficiind de sprijinul 
generos al Primăriei și Centrului Cultural Pitești, a tipărit lucrarea 
înainte de sesiunea licenţei, fapt apreciat unanim de membrii 
comisiei venite de la Universitatea din Sibiu. I-au acordat nota 
maximă. Iniţiativa de atunci a absolventului Narcis lonuţ 
Gherghina este încă solitară în practica facultăţii noastre de 
istorie, devenind, așadar, un arhetip ce-i poartă pecetea. 

Au urmat: angajarea la Arhivele Militare, masteratul, 
înscrierea la doctorat, colaborarea cu Inspectoratul pentru Cultură 
Argeș, directoratul revistei Restiuiri, aspecte favorizate, printre 
altele, de aprecierea elogioasă asupra cărții amintite, aparținând 
academicianului Florin Constantiniu. 

Spiritual și ca orizont de cercetare, Narcis Ionuţ Gherghina era 
de nestăvilit! Trupul lui delicat nu a putut învinge, totuși, 
suferinţa cuibărită cu ceva timp în urmă. Sacrificiul mamei sale, 
care i-a dăruit o parte din ficat pentru transplantul operat la 
București, semnifică un gest de maximă speranţă pentru salvarea 
celui care se pregătea să devină un istoric cu virtuți indiscutabile. 

Îi păstrez fostului meu elev, student și colaborator, o amintire 
distinctă, pe măsura calităţilor morale și intelectuale ce l-au 
caracterizat. 


Prof. univ. dr. Petre POPA 

Nucșoara să-și 


Un adevăr absolut pentru oricare cititor al rândurilor 
următoare: doar sceleraţilor, dezechilibraților, neîntregilor la 
minte și ființelor demente, fără judecată-rațiune, răilor-răi ar 
putea să le fie dragi războaiele. Orice făptură normală n-are 
cum să dorească prăpădul bătăliilor și înfruntărilor armate, 
iadul, umilințele provocate, înjosirile cumplite suportate, 
moartea nedreaptă, spiritul marţial de răfuială cu orice preț, 
în confruntările „care pe care”, puterea forței, a pumnului 
(= armelor), măcelul, nimicirea, ireversibilul. 

Starea de luptă, limită, este nefirească, îngrijorează, ucide, 
aduce anormalul, spaima, tremurul, nesiguranța, dezordinea 
existenţială, plânsul, jalea. 

Tributul de sânge în cea de a doua conflagrație mondială 
îl dădea, pe altarul zeului Ares, fiece localitate românească. 
Numai de la Nucșoara, ultima comună din miazănoaptea 
județului nostru, au pierit fără vină 40 de oameni sub drapel 
(câte un căpitan și plutonier, câte doi locotenenţi și sergenți, 
șapte caporali, patru fruntași, 23 de soldaţi). „Cartea 
Eroilor”, apărută la Pitești în 1984, unicat, model de măreție 
în materie de literă tipărită, nemurește adevărul istoric prins 
pe monumente și cruci, în registre, în diverse însemnări dar 
mai ales în cuiburile îndoliate, atinse iremediabil, amarnic, 
de aripa distrugerii, de flagel și carnagiu. 

Apreciatul inginer Constantin Belu, plecat Dincolo, 
multă vreme conducător (la început inginer-șef, apoi 
director) al Întreprinderii de Îmbunătăţire și Exploatare a 
Pajiștilor - Argeș, fiu de vază al Nucșoarei, unul din cei 
dintâi intelectuali de vază ai acesteia, ne punea la dispoziție 
povestirea care urmează. O scrisese lon Don, „al 


cinstească Fiul! 


Constantin CÂRSTOIU 


Doneacului” (venit pe lume la 10 octombrie 1919, fiu al 
agricultorilor Ion și Ecaterina), și el având tot un sfârșit 
precum al consăteanului evocat. Autorul rândurilor care 
urmează, așternute pe hârtie acum 65 de ani, trăia în locuinţa 
paniniească, de „lângă izlaz, la Vălvătoare”, unde femeile și 
albit, uscat și urzit pânza, dar și unde se  încingea, în orice 
toamnă, la 25 octombrie, „Focul lui Sumedru”. 

Vasile P. Serban, prietenul său cu șase ani mai mare, își 
începea viaţa la 10 iunie 1913. Era „al lu” Petre și Tia” 
(Filofteia). Cel care ne punea la dispoziţie naraţiunea și-l 
amintește cum sta pe spate în pat și doinea din caval; 
primise ordinul de chemare... Nu a trăit cu părinții, fiindcă 
mama (Tia) murise de tânără, când viitorul erou era sugar; 
el a fost crescut, împreună cu sora sa Maria, de mama Ica 
(Florica, sora celei decedate). Parcă îl văd: era înalt și 
frumos flăcăul; peisajul — încântător, cu „Măgura”, punct 
geografic flancând partea care „privește” cam din lateral 
dreapta lacul „Învârtita”, unic în ţară: carstic, în formaţiuni 
de ghips, la 780 m altitudine, situat pe o poliţă structurală a 
interfluviului Vâlsan - Râul Doamnei. Întins pe 2,2 ha și 
având o adâncime maximă de 5 m, întinderea naturală de apă 
s-a născut într-o noapte, acum cca 14 decenii. 

Căminul părintesc al celui evocat îi era înspre casele în 
care creșteau „Ghică al Zariei” - Șerban - și Petre 
(„Petrică”) Rizea, dar mai mult stătea „la maica Ica”, în 
vecinătatea casei lui Vasile Belu, tatăl aducătorului de mesaj 
așternut pe hârtie, redat mai jos, material care s-ar preta la 
meritate comentarii favorabile privindu-i valoarea stilistică: 


Moartea eroului V. Şerban 


Într-o seară geroasă din luna febroarie ne aflam 
cantonaţi într-o mahala din marginea orășelului 
Brezno, așezat la poalele munților Tatra Mică, 

Cehoslovacia. Ne găseam într-o situaţie de repauz 
timp de 2 zile, fiind schimbaţi din prima linie pe ziua de 
14 febroarie, de 1 batalion de roșiori. Era seară și ger 
grozav. Abia luasem masa, apoi 
ies la poarta unei case țărănești 
unde ne aflam cantonati. Privesc 
pe stradă, nenorocire, ger de 
clănțăneau dinții la bieții drumeti. Și 
drumeții cine erau? Erau vitejii 
ostași ai Div. a 3-a Dorobanți, 
artileriști și cavaleriști care înaintau 
vijelios spre cota 956, unde se afla 
cuibul hoardelor hitleriste. Printre 
acești ostași zăresc și pe scumpul 
meu prieten al copilăriei mele, V. 
Serban - mergea sub cota 956, la 
piesa lui de brand. Îl strig la mine, 
ela mai ASI bucuros de întâlnirea noastră, ne 

strângem o mână prietenească, cu 
„Noroc!”. Eu îl poftesc înăuntrul 

cabanei unde locuiam, ca să mai stăm puțin de vorbă. 
Intrăm înăuntru, unde ai mei ședeau cu toții de poveste 
în jurul unei lumini de lumânare. Începem și noi 
povestea de pe acasă și mai pe urmă din viforoasele 
lupte prin care trecuserăm. Câte un blestemat de 
proiectil inamic ne întrerupea mereu povestea. În fine, 
ora este 8 seara și îmi spune Vasile: 

- loane, eu trebuie să plec, că am mult de mers! 

Eu știam că tot în seara asta trebuie ca să intrăm 
și noi pe poziţie, în dreapta Reg. 30 D. (Dorobanţi — 
n.n.). Cu toate astea, eu îl rog să mai stea, parcă îmi 
spunea cineva că nu avem să ne mai întâlnim 
niciodată și că ăstea ne-au fost ultimele minute pe care 
le trăiam amândoi. Timpul trece și ora este 9. Și Vasile 
mă părăsește, spunându-mi „Bună seara!” și iar 
strângându-ne mâna până la revedere... Însă soarta a 
fost crudă, că această despărțire ne(-a) fost pentru 
întotdeauna. Pleacă, ieșind pe poartă, în viscolul ce 
bătea cu furie de pe vârfurile Tatrei. Intru înapoi în 
cameră unde îi găsesc pe toți ai mei culcaţi. Mă culc și 
eu, dar nici nu închid ochii bine și niște pași repezi îi 
aud pe scară. Era agentul. Intră înăuntru: 

- Noroc, băieți! 

Eu îi mulțumesc. Apoi îmi comunică: 

- Echiparea cât mai repede, ora este 9, la ora 10 
trebuie să plecăm! 

Trebuia să mergem între Reg. 30 și Bat. de Roșiori, 
la gara Brezno, spre a îndesi cât mai mult poziţia. În 5 
minute, oamenii sunt gata pregătiţi, așteaptă ordinul. În 
scurt timp urmează plecarea. Lct. Mihai, comandantul 
Grupului 3, îi auzim comanda 
clară și liniștită prin viscolul 
nopții: 

- Băieți, la 10 m om de om, 
înaintarea! 

Parcurgem cu mult greu 

facem recunoașterea pozitiei, 
cu multă grijă, ca să nu fim 
observați de inamic. În cele din 
urmă, ne spune: 

- Băieți, aveți mare grijă, pe 
ziua de ieri eu am fost atacat de 2 ori. Bat cu artileria 
și brandurile la m pătrat. Aveţi în fața voastră un inamic 
foarte superior, trupe SS germane care caulă să 
smulgă această poziție a gării cu orice pret. Totuși, 
aceasta pe noi nu ne înspăimântă, că deși bravii noștri 
călăreți, puțini la număr, păstrează cu îndârjire pozitia 
ocupată. 

În dreapta, la vro 500 m, știam că am pe fraţii mei 
nucșoreni și pe Vasile cu brandurile lui care rezistau la 

orice contraatac inamic. Mă simțeam atât de fericit atât 
timp cât eram înconjurat de vitejii mușceleni care, căliți 
în lupte, știam ce pot. În fine, soarta grea, viforul nopții 
bătea cu putere, iar noi, în gropile de zăpadă, stam treji 
la datorie, gândindu-ne la viata petrecută în anii dragi 
ai copilăriei. Un urgent ordin vine prin telefon. Sunt 
atent. Mâine dimineaţă, la ora 8, Grupul 3 Cercetare va 
ataca pe direcţia c.f. (căii ferate — n.n.), împreună cu 
Reg. 30 D. [...]. Bravii mușceleni aveau o misiune 
foarte grea, ca să ocupe cota 957 cu orice pierderi. 
Hotărâţi și cu înverșunare de a respinge liftele 
hitleriste. Se face ziuă, ora atacului sosește. Bate 
artileria cu multă îndârjire. Bate brandurile de toate 
calibrele, de se cutremură văzduhul. Vitejii dorobanţi, 
împreună cu noi, călăreți, ies din gropile de zăpadă și, 
din salt în salt, îşi reiau înaintarea, înaintând cu tot 
timpul nefavorabil, vro 2 km, către o școală de 
agricultură unde era cuibul nemților. Suntem primiţi de 
o ploaie de proiectile. Imediat ne instalăm la pământ și 
deschidem un foc viu, cu tot armamentul, asupra școlii. 
Nemţii sunt siliți să părăsească școala, încadraţi de 
proiectile; sunt distruse 3 căruțe cai cu servanți cu tot. 
Nu mult după aceasta, suntem salutaţi cu o serioasă 
ploaie de proiectile inamice. Acest baraj a ținut o oră, 
care în acest timp a fost musai să înaintăm prin baraj. 
La ora 11, cota 956, împreună cu școala de 
agricultură, sunt ocupate de vitejii dorobanţi și călăreți 
ai Div. a 3-a. Dar Vasile, în această înaintare 
vijelioasă, cade lovit mortal de un proiectil inamic în 
mijlocul brandiștilor lui dragi. 

Așa s-a stins viaţa acestui om plin de bunătate și 
nevinovat. 

Așa știau să lupte vitejii mușceleni ai Reg. 30 D. 
împreună cu bravii călăreţi ai Grupului 3 Cercetare, 
înscriind cu litere de aur în istoria neamului românesc 
de mâine victorie cu victorie până la distrugerea 
definitivă a hitlerismului. 

Tatra Mică 
|. Don, Martie 1945 

Experimentul „reeducării prin tortură”, 
parte din istoria oraşului meu 


Municipiul Pitești este localitatea aflată, așa cum spunea 
poetul Ion Pillat, „Acolo unde.n Argeș se varsă Râul 
Doamnei”, adică la interferența dealurilor cu câmpia, la 
intersecția unor importante și tradiționale drumuri 
comerciale. 

Este un oraș frumos, curat și care pe zi ce trece capătă 
aspectul unei așezări europene. Strada Mare - locul de 
promenadă al piteștenilor - este străjuită de clădiri care 
îmbină arhitectura secolelor cu cea modernă: catedrala Sf. 
Gheorghe, monument medieval de o rară frumuseţe, sediul 
Primăriei, o frumoasă construcție din secolul al XIX-lea, 
Teatrul „Alexandru Davilla”, punct de atracţie pentru 
iubitorii de cultură, Biblioteca Judeţeană „Dinicu Golescu”, 
clădire ultramodernă, și multe altele. 

Piteștenii își iubesc orașul și se simt aici, într-adevăr, 
acasă. Acasă înseamnă Pădurea Trivale, Stadionul de fotbal 
„Nicolae Dobrin” dar și Bazinul Olimpic și cele două 
universități, precum și tot ce face parte din această frumoasă 
așezare. 

Dar, pentru că în orașul nostru ne simţim acasă, trebuie 
să-i cunoaștem istoria, să ne cunoaștem istoria: ,, Fiecare loc 
de pe pământ, spunea Nicolae Iorga, are o poveste a lui, dar 
trebuie să tragi bine cu urechea ca să o auzi și trebuie un 
dram de iubire ca să o înţelegi”. „„Povestea” oficială, 
documentară a orașului Pitești începe la 20 mai 1388, când 
Mircea cel Bătrân (1386-1418), mare voievod şi domnitor a 
toată ara Românească, dăruia ctitoriei sale de la 
Călimăneşti, pe Olt, printre altele și „o moară în hotarul 
Piteștilor”. De atunci localitatea Pitești este prezentă în 
evenimentele importante din istoria românilor, în numeroase 
lucrări de istoriografie sau documente oficiale. 

Din această istorie face parte și evenimentul petrecut la 
începutul regimului totalitar comunist, eveniment cunoscut 
sub numele de „experimentul Pitești” sau „reeducarea prin 
tortură”. Scopul urmărit de regimul comunist era realizarea 
omului de tip „nou”. Aceasta presupunea „modelarea” prin 
toate mijloacele, implicit cele violente, mai ales a tinerilor, 
în vederea formării unor cetăţenii supuși, subordonați 
regimului. Poate cel mai mare rău adus de regimul susținut 
de tancurile sovietice a fost depersonalizarea individului, 
devenit supus, docil, temător. Această stare de lucruri 
devenită în anii '80 un fenomen general, își are rădăcinile în 
anii de început ai regimului comunist. 

Una dintre sursele răului a fost închisoarea din Pitești, 
mai precis ceea ce s-a petrecut acolo începând cu sfârșitul 
anului 1949 și până în anul 1952. Aici a fost experimentată, 
testată, capacitatea individului de a rezista la teroare sub 
formele sale cele mai violente. Sub această teroare continuă, 
victimele au devenit călăi, torturându-și prietenii, colegii. 
Cum se poate explica transformarea tânărului student 
timișorean, un muzician și fin literat, o natură sensibilă, 
într-unul dintre cei mai aprigi torționari din închisoarea 
Pitești? Trebuie ca presiunea răului să fie formidabilă pentru 
a schimba temperamentul, a nega ereditatea, a-l nega până la 
urmă pe Dumnezeu, „a-l transforma pe om în contrarul său”. 

Tragedia de la Pitești cu siguranţă îi mai însoțește și 
acum pe supraviețuitori. Sămânţa răului a trecut de zidurile 
și gardul de sârmă ghimpată, răspândindu-se încet, încet pe 
nesimţite. Probabil că efectele acestei molime le mai 
resimțim și astăzi și adesea nu-i cunoaștem numele. Cei care 
au trecut prin „reeducare” la Pitești, Gherla și în celelalte 
închisori, unde s-a petrecut experimentul, îl recunosc. Mulţi 
se luptă încă cu această tragică experienţă și se vor lupta 














toată viaţa. Amintirea a 
ceea ce s-a petrecut la 
închisoarea din Pitești 
va rămâne pentru cei 
trecuţi prin acest tragic 
| eveniment. Și ea trebuie 
| sărămână și în memoria 
colectivă. Mai ales 
în memoria colectivă. 
Piteștenii știu prea puțin 
despre evenimentul 
acesta care de fapt îi 
privește. Face parte din 
| istoria lor, pe care 
trebuie să și-o asume. 
Așa cum fiecare român 
trebuie să-l cunoască, 
pentru că el face parte 
din istoria țării sale. 

Sondajul realizat de un grup de elevi privind cunoștiințele 


piteștenilor despre „experimentul Pitești”, sondaj făcut în 
faţa complexului monumental din imediata apropiere a 
fostei închisori, nu a fost prea îmbucurător. Chiar am avut 
surpriza neplăcută ca primul intervievat să își exprime 
indignarea faţă de amplasarea monumentului ridicat în 
memoria victimelor de la Pitești, pe motiv că aceasta s-a 
făcut pe spaţiul verde! Ceea ce nu l-a împiedicat ca ceva mai 
târziu să citească ziarul pe o băncuţă din incinta complexului 
monumental. Să fie vorba despre răul de care aminteam? Cu 
siguranță, mai ales că pensionarul indignat, după cum am 
aflat ulterior, lucrase în cadrul Ministerului de Interne în 
perioada „fenomenului Pitești”. 

Totuși, în Pitești se fac eforturi pentru cunoașterea de 
către specialiști și public a evenimentului petrecut în 
închisoarea de tristă amintire. În fiecare an are loc un 
Simpozion Internaţional cu tema „Experimentul Pitești - 
reeducarea prin tortură” cu participare din ţară și străinătate, 
la Muzeul Judeţean s-a deschis o expoziţie pe această temă 
și aspectul cel mai important, deschiderea unui mic muzeu 
în incinta a ceea ce a mai rămas din închisoare. În stadiul 
actual este prea puţin și mai ales ceea ce se face se face la 
nivel formal. Încă mai sunt supraviețuitori ai acestei orori. 
Cât am citit despre „reeducare” nu se poate compara cu cele 
relatate de acești adevărați martiri precum Nicu Ioniţă, 
Traian Popescu sau Aristide Ionescu, citându-i doar pe cei 
pe care am avut onoarea de a-i cunoaște personal. Mai sunt 
și alții care doresc să povestească despre experienţa tristă 
care le-a marcat viaţa. Ei trebuie aduși în mijlocul elevilor, 

studenţilor, față în față. Domnul dr. Nicu Ioniță ne spunea că 
o asemenea întâlnire a avut-o cu studenţii din cadrul 
Univesităţii din lași, întâlnire ce s-a bucurat de un real 
succes. 

Trebuie făcut mai mult în acest sens. Nu suntem de acord 
cu afirmaţia lansată „pe piaţă”, după care evenimentul 
petrecut la noi în oraș nu este cunoscut pentru că majoritatea 
piteștenilor sunt veniți în ultimii 30-35 de ani. Nu este 
cunoscut pentru că nu se face (nu se dorește?) mai mult 
pentru informarea opiniei publice. Într-un articol cu titlul 
„România — iadul din Pitești”, apărut în ziarul austriac 
„Wiener Zeitung”, din 19 octombrie 2005, primarul din 
Pitești, Tudor Pendiuc, afirma referitor la subiectul 
„reeducării” petrecut în închisoarea din Pitești: „Oamenii de 
aici se tem de trecutul lor”. Așa și este. Sunt indivizii 
implicaţi, într-un fel sau altul, în cele petrecute în cadrul 
acestui experiment și evident încearcă să șteargă urmele 
crimelor. Cei care eventual se tem sunt aceia care s-au 
grăbit, în anul 1999, să privatizeze fosta închisoare, astăzi 
sediul unei mari societății de construcţii. Frica, teama de 
adevăr probabil i-a grăbit să facă acest lucru. 

La aproximativ două săptămâni după prima vizită și 
primele secvenţe filmate împreună cu grupul de elevi, la 
fosta închisoare, reveniţi la aceeași locaţie, am văzut cum 
buldozerele dărâmau ceea ce filmasem anterior. În interiorul 
fostului penitenciar, numai o placă, și aceea ascunsă 
privirilor, amintește de ceea ce s-a întâmplat aici. Aceasta în 
timp ce Universitatea Berkley din S.U.A. a introdus în 
cadrul Facultăţii de Științe Sociale și Litere un curs cu titlul 
„Experimentul Pitești, reeducarea prin tortură”. Să amintim 
că în Pitești există Facultatea de Istorie dar și de Științe 
Sociale. Nu avem nicio informaţie despre o asemenea 
inițiativă în sensul celor de mai sus. 

Considerăm că niciun efort nu este prea mare pentru a 
prezenta, a aduce la cunoștiința opiniei publice acest 
experiment unic în Europa comunistă. Fie ca speranțele 
tinerilor de astăzi și de viitor să nu mai fie niciodată 
încătușate așa cum au fost cele ale studenților torturați, uciși, 
mutilaţi sufletește aici, la noi acasă, la Pitești. 

CONSTITUȚIA ÎNTRE IDEAL ȘI REALITATE 


Pentru orice popor, pentru orice formă de organizare 
statală socială modernă, Constituţia a fost și este un ideal, 
date fiind semnificaţiile și rolul legii fundamentale mai ales 
pentru existenţa socială a fiecăruia. 

În istoria lumii, începând cu secolul al XVIII-lea, s-a 
impus, alături de alte mari instituţii create în scopul de a 
exprima prefacerile structurale politice, economice sau 
juridice, și constituția ca lege fundamentală a unui stat. Faţă 
de importanța și semnificaţiile Constituţiei, de practica în 
domeniu, Constituţia este considerată ca fiind așezământul 
politic și juridic fundamental al unui stat. Aceasta deoarece 
Constituţia a fost și este concepută într-o viziune mai largă, 
ce excede politicului, nu numai ca o lege fundamentală, ci și 
ca o realitate politică și statală ce se identifică cu societatea 
pe care o creează sau o modelează și pentru care adoptarea 
sa dobândește semnificaţia unei adevărate revoluţii. 

În constituţie sunt consacrate principiile fundamentale ale 
întregii vieţi economice, politice, sociale și juridice, în 
conformitate cu valorile fundamentale pe care statul le 
promovează și le apără. Poporul, spunea Hegel, trebuie să 
aibă faţă de constituția lui sentimentul dreptului său și al 
stării sale de fapt, astfel ea poate exista, e drept, în chip 
exterior, dar nu are nicio semnificaţie și nicio valoare. Cât de 
actuale sunt cuvintele marelui filosof care afirma că „fiecare 
popor își are constituţia care se potrivește și care i se 
cuvine”... 

Valoarea, conţinutul și semnificaţiile constituţiei ca ideal 
al unei societăți democratice au fost clar exprimate în actele 
constituționale și constituţiile care au deschis drumul 
procesului constituțional. Astfel, Declaraţia franceză a 
drepturilor omului și cetăţeanului din anul 1789 stabilea că 
„Orice societate în care garanţia drepturilor nu este 
asigurată, nici separaţia puterilor stabilită - nu are 
constituție”. Prima constituţie scrisă din lume, Constituţia 
americană din anul 1787, arăta în preambulul său că „Noi, 
poporul american, în vederea formării unei uniuni mai 
perfecte, stabilirii justiției, asigurării liniștei interioare, 
asigurării apărării comune, dezvoltării bunăstării generale și 
asigurării binefacerilor libertăţii, pentru noi și urmașii noștri 
poruncim și stabilim prezenta constituţie”. Așa cum spun 
chiar juriștii americani, în constituția americană și-a găsit 
punctul culminant spiritul constituționalismului. 

Prin urmare, încă de la apariția sa, constituția a fost 
considerată și analizată prin opoziţie cu absolutismul, drept 
o limită în calea exercitării arbitrare a puterii. Odată acest 
scop îndeplinit, constituționalismul a continuat să aibă un rol 
important și eminamente progresist pe scena istoriei, el 
propunându-şi garantarea eficientă a drepturilor și 
libertăţilor fundamentale ale cetățeanului. 

Poate că cel mai bine idealul constituționalismului este 
exprimat de noţiunea de star de drept. Trecerea de la dreptul 
statului la statul de drept a fost și este încă un proces 
îndelungat și anevoios înscris între polii unor valori 
contradictorii. În plan ideatic, la fundamentarea construcției 
statului de drept se află ideea de raționalizare a sistemului 


— 2% 





Dr. Marius ANDREESCU 


dreptului și de accentuare a eficacităţii lui. Cerinţa esenţială 
a idealului constituțional de stat de drept îl reprezintă 
subordonarea statului față de drept și limitarea puterii 
statului prin drept. Supremaţia dreptului și implicit a 
constituţiei obligă autorităţile statale să respecte drepturile și 
libertăţile fundamentale cetățenești, să se abţină de la orice 
ingerință arbitrară în exercitarea acestora, mai mult, să 
adopte în plan politic și juridic măsuri adecvate și necesare 
pentru conservarea și afirmarea drepturilor fundamentale. 

Într-adevăr, constituţiile, prin ele însele, într-un stat de 
drept care presupune, între altele, respectarea legalităţii și a 
ordinii de drept, protecţia individului și a cetăţeanului în 
raporturile lui cu puterea, desfășurarea întregii activități 
statale pe baza și în limitele stricte ale legii sunt sau pot fi un 
obstacol în calea arbitrarului, dacă ele exprimă voința 
generală iar respectul faţă de ele devine o „religie” pentru 
guvernanţi. 

Idealul constituției dar și al constituționalismului este 
exprimat și prin conceptul de supremație a constituției. 
Spunem că supremaţia legii fundamentale este o calitate a 
acesteia, care o situează în vârful instituţiilor politico- 
juridice dintr-o societate organizată în stat și face din 
constituție sursa tuturor reglementărilor în domeniile 
economic, politic, social și juridic. Consecințele cele mai 
importante ale supremaţiei constituţiei sunt conformitatea 
întregului drept cu normele constituționale și obligația 
fundamentală a autorităţilor statului de a-și exercita 
atribuţiile în limita și spiritul constituţiei. 

Desigur, supremaţia constituţiei ar reprezenta numai un 
ideal dacă nu ar exista și garanţii specifice care în esență 
permit controlul puterii și evitarea evoluției acesteia spre 
arbitrar. Dintre aceste garanţii, două sunt mai importante: 
controlul constituţionalității legilor care reprezintă o 
contrapondere importantă faţă de puterea discreţionară a 
parlamentului și a executivului, iar cea de-a doua se referă la 
consacrarea principiului accesului liber la justiţie. Într-un 
sistem constituțional bazat pe supremaţia constituţiei, 
controlul realizat de către instanţele judecătorești reprezintă 
o garanţie importantă a respectării drepturilor și libertăţilor 
cetățenești, mai ales în raporturile cu autorităţile executive 
ale statului. 

Prin urmare, esența și finalitatea constituției dar și a 
constituționalismului ca proces istoric constă în realizarea 
unui echilibru între realităţi și forţe diferite dar care trebuie 
să coexiste și să se armonizeze pentru a asigura stabilitatea 
socială, libertatea individuală, dar și legitimitatea și 
funcţionabilitatea autorităților care exercită puterea statală. 
Altfel spus, scopul unei constituții democratice constă în a 
realiza un echilibru just, raţional între realităţi diferite, între 
interesele individuale și interesul public. În sensul celor de 
mai sus, profesorul loan Muraru afirma: „În realitățile socio- 
juridice și statale contemporane, constituționalismul trebuie 
privit ca o stare politico-juridică, complexă, ce exprimă cel 
puţin două mari aspecte: a/pe de o parte receptarea în 
constituție a exigențelor mișcării de idei (originare și în 

evoluţia sa) privind statul de drept și democraţia, libertăţile 
publice, organizarea, funcţionarea și echilibrul puterilor; b/ 
pe de altă parte, receptarea în masa largă a subiectelor de 
drept a dispoziţiilor constituționale. Această receptare 
reciprocă este singura care poate asigura eficienţa și mai 
ales viabilitatea constituţiei, poate asigura concordanța între 
regulile constituționale și practica politică”. 

Am discutat mai sus despre ceea ce s-ar putea numi 
idealul constituţiei și al constituţionalismului. Realitatea 
unei constituţii înseamnă în esenţă interpretarea și aplicarea 
legii fundamentale, dar mai ales respectarea dispoziţiilor 
acesteia de către autoritățile publice. 

Nu poate exista o constituție ideală, perfectă, imuabilă. 
Constituţia, ca lege fundamentală, pentru a fi eficientă, 
trebuie să fie adecvată realităţilor sociale, economice și 
politice ale statului. Dinamica acestor factori va determina, 
în cele din urmă, și modificări ale normelor constituționale. 
Realizarea unui raport adecvat între constituţie și realitățile 
statale, politice, ideologice și economice, este o problemă 
complexă, care nu trebuie înțeleasă formal. Subliniem faptul 
că pe plan strict juridic, constituția poate defini atât un regim 
liberal, cât și unul dictatorial. Dacă în orice tip de stat, fie el 
democratic sau totalitar, există o constituţie, nu se poate 
susține că peste tot există și un veritabil regim constituţional. 

Trăsăturile regimului constituţional existent la un 
moment istoric determinant într-un stat, dar și modul în care 
este receptată și respectată constituția determină realitatea 
legii fundamentale și a constituționalismului. 

Diferenţele ce pot apărea între idealul constituțional 
exprimat mai sus, iar pe de altă parte, realitatea 
constituționalismului existent în fiecare stat se justifică prin 
factori obiectivi şi subiectivi. Între factorii obiectivi 
identificăm: a/ dinamica vieţii sociale în raport cu 
stabilitatea constituţiei. Transformările inevitabile în viața 
socială, economică, politică sau juridică a unui stat duc la o 
distanțare a acestor realităţi faţă de viabilitatea și eficienţa 
normelor unei constituţii. Această situaţie este unul dintre 
factorii care determină revizuirea legii fundamentale; b/ 
constituţia are toate caracteristicile unui act normativ, prin 
urmare aplicarea legii fundamentale necesită o operă de 
interpretare din partea autorităţilor publice, ceea ce la rândul 
ei poate implica o receptare diferită a constituţiei. Desigur, 
instanțele constituţionale au un rol fundamental în a evita 
interpretarea arbitrară a legii fundamentale; c/ pot exista 
situaţii în care reglementările constituționale, deși 
democratice în esența lor, sunt în contrast evident cu 
realităţile social-economice ale momentului, mult inferioare 
faţă de principiile democratice constituționale. O astfel de 
situație duce inevitabil la o receptare redusă a normelor 
constituţiei în rândul populaţiei și implicit la ineficienţa 
acesteia. Istoria constituționalismului român oferă un 
exemplu concludent în acest sens dacă avem în vedere 
perioada cuprinsă între anii 1866 și 1938, în care realitatea 
constituționalismului românesc era inferioară față de 
valorile și principiile reglementate de constituţiile din 1866 
și 1923. 

Există însă și factori subiectivi ce pot determina o 
diferență între valorile constituționale, iar pe de altă parte, 
modalitatea în care ele sunt respectate și aplicate. Tendinţa 

autorităților statale de a abuza de putere, de a încerca să-și 
exercite în mod autoritar atribuţiile, uneori chiar în disprețul 
normelor constituționale, reprezintă un important factor 
subiectiv care denaturează litera și spiritul constituţiei cu 
consecința construirii unei realităţi politice, economice, dar 
și sociale în contrast evident cu legea fundamentală. 

Vom exemplifica cele afirmate mai sus cu scurte referiri 
la constituţiile României din anii 1866, 1923 şi 1991. 

Constituţia din 1866 a fost în esență o constituţie liberală 
care a consacrat în domeniul practicii politice și juridice 
liberalismul românesc, afirmând „rolul şi rostul istoric” al 
burgheziei române în crearea unor forme de guvernare și a 
unor instituții democratice întemeiate pe valorificarea 
creatoare a tradiţiilor noastre în acest domeniu. 
Funcţionalitatea Constituţiei a ridicat o problemă 
controversată privind incapacitatea monarhiei și a 
autorităților statale ale vremii la realităţile sociale ale ţării. 

Din punct de vedere social-economic societatea 
românească era polarizată, clasa mijlocie fiind extrem de 
redusă ca pondere (alcătuită numai din funcţionari și cei ce 
desfășurau profesiuni liberale). În schimb, majoritatea 
țărănimii recent eliberate din servituţi, în bună parte 
analfabetă, contrasta cu ponderea redusă a marilor 
proprietari, mulţi dintre ei având o educaţie aleasă primită în 
școlile occidentale. 

În aceste condiţii, regimul monarhic și sistemul statal 
românesc au fost obligate să-și adapteze regimul politic 
parlamentar la structurile socială și politică existentă, iar de 
aici au izvorât în mare parte limitele constituționalismului 
românesc, întrucât interesele societăţii în ansamblu se 
interferau și erau în contradicție cu ale marilor proprietari, 
pe fondul unei slabe puteri economice a burgheziei 
fărâmițări în mai multe fracțiuni și grupări politice. La 
acestea se adăugau veleităţile personale ale oamenilor 
politici care, adeseori, au complicat grav natura spectrului 
politic, îngreunând accelerarea reformelor și amplitudinea 
modernizării. 

Analizată în perspectivă istorico-politică, Constituţia din 
1923, ca expresie a raportului real de forță din perioada 
1919-1923, a reprezentat așezământul juridic principal pe 
baza căruia au funcţionat instituţiile fundamentale ale 
României întregite, conferind statului român forma de 
guvernământ monarhică, dar întemeiată pe regimul 
democratic parlamentar. Constituţia din 1923 menţine în 
mare parte structura constituției din 1866, preluând și 
adâncind o serie de principii care au conferit caracterul de 
modernitate, precum și posibilitatea reală de democratizare 
a statului și societăţii românești interbelice. În acest sens, 
sub imperiul acestei constituţii, principiile 
reprezentativităţii, separaţiei puterilor, legalităţii și 
legitimităţii legilor, al controlului de constituţionalitate, ca și 
cele privind sistemul electiv și al regimului proprietăţii, au 
fost mult mai pregnant reliefate comparativ cu cele cuprinse 
în așezământul din 1866. Deci, Constituţia din 1923 a 
constituit un factor de progres în democratizarea societăţii 
românești. 

Aplicarea în practică însă a Constituţiei din 1923 a purtat 
amprenta a două tendinţe: pe de o parte, o serie de legiferări 

ulterioare au încercat să dezvolte conţinutul democratic al 
unor prevederi, iar pe de altă parte, anumite legi au îngustat 
drepturile și libertăţile fundamentale. Poziţia monarhiei în 
practica politică a dus la realitatea că numirea guvernului de 
către rege, urmată de dizolvarea corpurilor legiuitoare și 
organizarea de noi alegeri, era, în primul rând, expresia unor 
înțelegeri realizate de monarh cu reprezentanţii principalelor 
partide, consultări care de multe ori erau rezultatul unor 
subiectivisme și veleităţi personale manifestate în 
schimbările guvernamentale. În perioada interbelică s-au 
succedat Il corpuri legiuitoare, ceea ce înseamnă 
desfășurarea lor în cadrul a jumătate din timpul legal 
statornicit prin Constituţie. 

Indiscutabil, Constituţia României în vigoare, adoptată în 
1991, a însemnat renașterea vieţii constituționale în 
România. Legea fundamentală a ţării reprezintă cadrul 
legislativ fundamental pentru organizarea și funcționarea 
statului și societății românești pe baze democratice. 

Cu toate acestea, realitatea constituționalismului în 
România contemporană demonstrează, de multe ori, o 
abandonare a valorilor și spiritului Constituţiei din partea 
unor autorităţi ale statului, prin tendința evidentă a acestora, 
de a evolua spre exercitarea discreționară a atribuţiilor 
stabilite de lege și interpretarea partinică a unor norme 
constituționale. 

Vom da câteva exemple: 

Dreptul la un nivel de trai decent este consacrat de 
dispozițiile art. 47 din Constituţia României, care în alineatul 
1 prevede: „Statul este obligat să ia măsuri de dezvoltare 
economică și de protecție socială de natură să asigure 
cetăţenilor un nivel de trai decent”. Dacă avem în vedere 
măsurile constant neadecvate luate în ultima perioadă de 
către guvernanţi și scăderea continuă a nivelului de trai al 
cetăţenilor, se observă cu ușurință că aceste dispoziții 
constituționale sunt ignorate de către cei care în mod 
temporar deţin puterea. 

Un alt exemplu. 

Potrivit dispoziţiilor articolului 80 din Constituţia 
României, președintele statului are obligaţia să vegheze la 
respectarea Constituţiei și la buna funcționare a autorităților 
publice. În acest scop, preşedintele exercită funcţia de 
mediere între puterile statului, dar și între stat și societate. 

Dacă avem în vedere realitățile politice ale momentului și 
deciziile șefului statului, observăm cu ușurință abandonarea 
spiritului dar și a literei dispoziţiilor constituționale mai sus 
amintite. Starea conflictuală între unele autorităţi ale 
statului, determinată de deciziile politice ale președintelui 
României, sunt de natură să perturbe grav stabilitatea 
sistemului social și politic al ţării și să determine o 
discordanță importantă între valorile constituţionale, iar pe 
de altă parte, realitatea politică a statului. 

Deși atât șeful statului, cât și Parlamentul au o legitimitate 
constituțională reprezentativă, în deciziile politice ale 
președintelui României prin care au fost desemnaţi în ultima 
perioadă în mod succesiv doi candidaţi la funcţia de prim- 
ministru, sunt ignorate dispoziţiile articolului 61 din 
Constituţie potrivit căruia „Parlamentul este organul 
reprezentativ suprem al poporului român”. Prin urmare, 
decizia prezidenţială de desemnare a unui candidat la funcţia 

de prim-ministru nu poate fi discreționară, iar consultarea 
Parlamentului, așa cum obligă dispoziţiile art.103 din 
Constituţie, nu poate avea un caracter formal, ci trebuie să 
respecte voința organului legiuitor, ca organ suprem 
reprezentativ al poporului român. 

Se discută în prezent de revizuirea legii fundamentale. 
Desigur, modificarea Constituţiei poate fi necesară dacă 
realitățile sociale și politice impun acest lucru. Apreciem 
însă că autoritățile statului ar trebui să fie mult mai 
preocupate în prezent de aplicarea corectă a legii 
fundamentale și numai în al doilea rând de o eventuală 
modificare a acesteia. 

Totuși, subliniem câteva aspecte în perspectiva unei 
revizuiri a Constituţiei. 

Pentru a aprecia necesitatea unui parlament unicameral, 
trebuie să se aibă în vedere realităţile sociale și regimul 
politic pe care îl instituie legea fundamentală. Nu dorim să 
intrăm în amănunte. Dar precizăm că toate țările din Uniunea 
Europeană a căror populaţie este egală sau mai mare cu 
populația României au un parlament bicameral. 

Pot fi considerente de eficienţă inclusiv economice care 
să justifice unicameralismul. Totuși, trebuie să se aibă în 
vedere întregul regim politic existent în stat. Astfel, 
unicameralismul trebuie să fie corelat cu o instituţie a șefului 
de stat tipică pentru sistemele constituționale parlamentare. 
Şeful statului trebuie să fie desemnat de către parlament, să 
nu aibă atribuţii importante privind guvernarea și mai ales să 
nu aibă dreptul de a dizolva parlamentul. În caz contrar, se 
ajunge la o evoluţie evidentă spre o putere discreţionară a 
șefului de stat, cu consecințe negative asupra valorilor 
democratice. 

În acest context, propunem o reflecţie asupra unor 
posibile modificări ale legii fundamentale. 

Astfel, dacă în articolul 1 al Constituţiei s-ar prevedea că: 
"exercitarea puterii trebuie să fie proporțională și 
nediscriminatorie”, s-ar putea limita pe această bază 
exercitarea discreționară a puterii de către autoritățile 
publice, iar pe de altă parte, s-ar da posibilitatea instanței 
constituționale să verifice actele juridice ale guvernanţilor și 
sub aspectul excesului de putere. 

Este necesar să se lărgească competenţa Curţii 
Constituţionale. Există în prezent acte juridice și politice 
care nu sunt supuse niciunui control juridic, cu atât mai 
puțin unui control de constituționalitate. În acest sens 
propunem ca actele executivului în raporturile cu 
parlamentul, precum şi unele decizii ale Înaltei Curți de 
Casaţie și Justiţie să facă obiectul controlului de 
constituționalitate exercitat de instanţa noastră 
constituţională. 

